2006R1881 — MT — 01.09.2014 — 014.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

►B REGOLAMENT TAL-KUMMISSJONI (KE) Nru 1881/2006 tad-19 ta' Diċembru 2006 li tiffissa l-livelli massimi ta’ ċerti kontaminanti fl-oġġetti ta’ l-ikel (Test b’rilevanza għaż-ŻEE) (ĠU L 364, 20.12.2006, p.5)

Emendat bi:









▼B

REGOLAMENT TAL-KUMMISSJONI (KE) Nru 1881/2006

tad-19 ta' Diċembru 2006

li tiffissa l-livelli massimi ta’ ċerti kontaminanti fl-oġġetti ta’ l-ikel

(Test b’rilevanza għaż-ŻEE)







IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 315/93 tat-8 ta’ Frar 1993 li jistabbilixxi il-proċeduri tal-Komunità għall-kontaminanti fl-ikel ( 1 ), u b’mod partikolari l-Artikolu 2(3) tiegħu, Billi: (1) Ir-Regolament tal-Kummissjoni (KE) Nru 466/2001 tat-8 ta’ Marzu 2001 li jiffissa l-livelli massimi ta’ ċerti kontaminanti fl-oġġetti ta’ l-ikel ( 2 ) ġie emendat sostanzjalment ħafna drabi. Huwa neċessarju li jerġgħu jiġu emendati l-livelli massimi ta’ ċerti kontaminanti biex tiġi kkunsidrata l-informazzjoni ġdida u l-iżviluppi fil-Codex Alimentarius. Fl-istess ħin, it-test għandu, fejn jixraq, jiġi ċċarat. Ir-Regolament (KE) Nru 466/2001 għandu għalhekk jiġi sostitwit. (2) Huwa essenzjali, sabiex issir protezzjoni tas-saħħa pubblika, li l-kontaminanti jinżammu f’livelli li huma aċċettabbli tossikoloġikament. (3) Minħabba d-disparitajiet bejn il-liġijiet ta’ l-Istati Membri u r-riskju konsegwenti ta’ tagħwiġ fil-kompetizzjoni, għal uħud mill-kontaminanti huma meħtieġa miżuri Komunitarji sabiex tiġi żgurata l-unità tas-suq filwaqt li jinżamm il-prinċipju tal-proporzjonalità. (4) Il-livelli massimi għandhom jiġu ffissati fuq livell strett li jkun jista’ jintlaħaq b’mod raġonevoli permezz ta’ prattiki agrikoli, ta’ sajd u ta’ manufattura tajbin u bil-konsiderazzjoni tar-riskju li huwa relatat mal-konsum ta’ l-ikel. Fil-każ tal-kontaminanti li huma kkunsidrati karċinoġeni ġenotossiċi jew fil-każ fejn l-esponiment kurrenti tal-popolazzjoni jew ta’ gruppi vulnerabbli fil-popolazzjoni huwa qrib jew ogħla mill-konsum tollerabbli, il-livelli massimi għandhom jiġu ffissati fuq livell li jkunu baxxi kemm jista’ jintlaħaq (ALARA). Tali avviċinamenti jaċċertaw li l-operaturi fil-kummerċ ta’ l-ikel japplikaw miżuri għall-prevenzjoni u t-tnaqqis tal-kontaminazzjoni sakemm huwa possibbli sabiex jipproteġu s-saħħa pubblika. Aktar minn hekk huwa xieraq għall-protezzjoni tas-saħħa tat-trabi u t-tfal żgħar, li jiffurmaw grupp vulnerabbli, li jiġi stabbilit l-iktar livell baxx, li jista’ jinkiseb permezz tal-għażla stretta tal-materja prima użata fil-manifattura ta’ ikel tat-trabi u l-ikel tat-tfal żgħar. Il-għażla bir-reqqa tal-materja prima hija xierqa wkoll għall-produzzjoni ta’ ċerti oġġetti ta’ l-ikel speċifiċi bħalma huma l-granza għall-konsum mill-bniedem. (5) Sabiex il-livelli massimi jkunu jistgħu jiġu applikati għall-oġġetti ta’ l-ikel imnixxfin, ipproċessati u komposti, fejn ma ġew stabbiliti ebda livelli massimi Komunitarji, l-operaturi fil-kummerċ ta’ l-ikel għandhom jipprovdu konċentrazzjoni speċifika u fatturi ta’ dilwizzjoni akkumpanjati minn data sperimentali li tiġġustifika l-fattur propost. (6) Sabiex tkun aċċertata l-protezzjoni effiċjenti tas-saħħa pubblika, l-prodotti li fihom il-kontaminanti li huma ogħla mil-livelli massimi m’għandhomx jitqiegħdu fis-suq bħala tali, wara t-taħlit ma’ oġġetti ta’ l-ikel oħrajn jew użati bħala ingredjent f’ikel ieħor. (7) Huwa magħruf li lis-issortjar jew trattamenti fiżiċi oħrajn jagħti l-possibbiltà ta’ tnaqqis tal-kontenut ta’ l-alfatossini ta’ konsenji ta’ ġwież ta’ l-art, ġwież, frott imnixxef u qamħirrum. Sabiex jitnaqqsu l-effetti fuq il-kummerċ, jixraq li jiġi permess kontenut ta’ alfatossini ogħla għal dawk il-prodotti li mhumiex maħsuba għall-konsum dirett mill-bniedem jew bħala ingredjent fl-oġġetti ta’ l-ikel. F’dawn il-każi, il-livelli massimi ta’ l-alfatossini għandhom jiġu ffissati bil-konsiderazzjoni ta’ l-effettività tat-trattamenti msemmija hawn fuq għat-tnaqqis tal-kontenut ta’ l-alfatossini fil-ġwież ta’ l-art, fil-ġwież, fil-frott imnixxef u fil-qamħirrum sa livelli li huma taħt il-limiti ta’ kontenut massimu stipulati għal dawk il-prodotti li huma maħsuba għall-konsum dirett mill-bniedem jew għall-użu bħala ingredjent fl-oġġetti ta’ l-ikel. (8) Sabiex jinġieb fis-seħħ l-infurzar effettiv tal-livelli massimi ta’ ċerti kontaminanti f’ċerti oġġetti ta’ l-ikel, jixraq li jiġu pprovduti dispożizzjonijiet xierqa ta’ tikkettjar għal dawn il-każi. (9) Minħabba l-kondizzjonijiet klimatiċi ta’ ċerti Stati Membri, huwa diffiċli li jiġi aċċertat li l-livelli massimi ma jiġux maqbuża għall-ħass frisk u għall-ispinaċi friski. Dawn l-Istati Membri għandhom jingħataw permess għal perijodu temporanju sabiex ikomplu jawtorizzaw il-bejgħ fis-suq tal-ħass frisk u ta’ l-ispinaċi frisk ikkoltivat u maħsub għall-konsum fit-territorju tagħhom b’kontenut ta’ nitrat li huwa ogħla mil-livelli massimi. Il-produtturi tal-ħass u ta’ l-ispinaċi stabbiliti fl-Istati Membri li ngħataw dawn l-awtorizzazzjonijiet imsemmija għandhom progressivament jimmodifikaw il-metodi agrikoli tagħhom billi japplikaw il-prattiki ta’ agrikoltura tajba rrakkomandati fuq livell nazzjonali. (10) Ċerti speċi ta’ ħut li joriġinaw mir-reġjun Baltiku jistgħu jinkludu livelli għoljin ta’ dijossini u ta’ PCBs li jixbħu lid-dijossini. Proporzjonijiet sinifikanti ta’ dawn l-ispeċi ta’ ħut mir-reġjun Baltiku mhux ser jikkonformaw mal-livelli massimi u għalhekk ser jiġu esklużi mid-dieta. Hemm indikazzjonijiet li l-esklużjoni tal-ħut mid-dieta jista’ jkollha impatt sanitarju negattiv fuq ir-reġjun Baltiku. (11) L-Iżvezja u l-Baltiku għandhom sistema fis-seħħ li għandha l-kapaċità li taċċerta li l-konsumaturi huma infurmati sew dwar ir-rakkomandazzjonijet ta’ dieta li jikkonċernaw ir-restrizzjonijiet fuq il-konsum ta’ ħut mir-reġjun Baltiku permezz ta’ gruppi identifikabbli tal-popolazzjoni sabiex jevitaw ir-riskji sanitarji potenzjali. Għalhekk, jixraq li tingħata deroga lill-Finlandja u l-Iżvezja sabiex jitqiegħdu fis-suq għall-perijodu temporanju ċerti speċi ta’ ħut li joriġinaw mir-reġjun Baltiku u li huma maħsuba għall-konsum fit-territorju tagħhom b’livelli ta’ dijossini u ta’ PCBs li jixbħu d-dijossini li huwa ogħla minn dawk stipulati f’dan ir-Regolament. Il-miżuri neċessarji għandhom jiġu implimentati sabiex ikun aċċertat li l-ħut u l-prodotti tal-ħut ma jikkonformawx mal-livelli massimi ma jitqiegħdux fis-suq fi Stati Membri oħrajn. Il-Finlandja u l-Iżvezja jirrappurtaw kull sena lill-Kummissjoni r-riżultati tal-monitoraġġ tagħhom tal-livelli tad-dijossini u tal-PCBs li jixbħu lid-dijossini mir-reġjun Baltiku u l-miżuri għat-trażżin ta’ l-esponiment tal-bniedem għad-dijossini u għall-PCBs li jixbħu d-dijossini mir-reġjun Baltiku. (12) Sabiex ikun aċċertat il-livelli massimi jiġu infurzati b’mod uniformi, l-istess kriterji ta’ kampjunar u l-istess kriterji ta’ rendiment fl-analiżi għandhom jiġu applikati mill-awtoritajiet kompetenti fil-Komunità. Huwa għaldaqstant importanti li r-riżultati analitiċi jiġu rrappurtati u interpretati b’mod uniformi. Il-miżuri fir-rigward tal-kampjunar u ta’ l-analiżi speċifikati f’dan ir-Regolament jipprovdu għal regoli uniformi dwar rappurtar u interpretazzjoni. (13) Għal ċerti kontaminanti, l-Istati Membri u l-partijiet interessati għandhom jimmonitorjaw u jirrappurtaw il-livelli, kif ukoll il-progress fir-rigward ta’ l-applikazzjoni u l-miżuri preventivi, sabiex jippermettu lill-Kummissjoni li tivvaluta l-ħtieġa ta’ modifika tal-miżuri eżistenti jew tadotta miżuri addizzjonali. (14) Kull livell massimu adottat fuq livell Komunitarju jista’ jkun soġġett għal reviżjoni sabiex jittieħdu in konsiderazzjoni l-avvanzi fix-xjenza u l-konoxxenza teknika u t-titjib fil-prattiki tajbin ta’ agrikoltura, sajd u manifattura. (15) Il-granza u ż-żrieragħ jistgħu jitqiegħdu fis-suq għall-konsum dirett mill-bniedem u huwa għalhekk xieraq li jiġi stabbilit livell massimu għad-deoxynivalenol u ż-zearalenone għal dawn il-komoditajiet. (16) Il-Codex Alimentarius iffissa reċentement il-livell massimu għaċ-ċomb fil-ħut li huwa aċċettat mill-Komunità. Huwa għalhekk xieraq li tiġi mmodifikata d-dispożizzjoni kurrenti għaċ-ċomb fil-ħut kif jixraq. (17) Ir-Regolament Nru 853/2004 tal-Parlament Ewropew u tal-Kunsill tad-29 ta’ April 2004 li jistipula regoli speċifiċi ta’ l-iġjene għall-ikel li joriġina mill-annimali ( 3 ) jiddefinixxi l-oġġetti ta’ l-ikel li joriġinaw mill-annimali, u b’konsegwenza ta’ dan l-inklużjonijiet fir-rigward ta’ l-oġġetti ta’ l-ikel li joriġinaw mill-annimali għandhom jiġu emendati f’ċerti każi skond it-terminoloġija użata f’dak ir-Regolament. (18) Huwa meħtieġ li jiġi pprovdut li l-livelli massimi tal-kontaminanti ma japplikawx għall-oġġetti ta’ l-ikel li tqiegħdu legalment fuq is-suq Komunitarju qabel id-data ta’ l-applikazzjoni ta’ dawn il-livelli massimi. (19) Fir-rigward tan-nitrati, il-ħxejjex huma sors ewlieni għall-konsum uman tan-nitrati. Il-Kumitat Xjentifiku ta’ l-Ikel (SCF) stipula fl-opinjoni tiegħu tat-22 ta’ Settembru 1995 ( 4 ) li l-konsum totali tan-nitrati huwa normalment inqas sew mill-konsum aċċettabbli ta’ kuljum (ADI) ta’ 3,65 mg/kg ta’ piż tal-ġisem (bw). Hu rrrakkomanda, madanakollu, t-tkomplija ta’ l-isforzi biex jitnaqqas l-esponiment tan-nitrat minħabba l-ikel u l-ilma. (20) Minħabba li l-kondizzjonijiet klimatiċi għandhom influwenza ewlenija fuq il-livelli tan-nitrati f’ċerti ħxejjex bħalma huma l-ħass u l-ispinaċi, livelli massimi differenti għandhom b’hekk jiġu ffissati skond l-istaġjun. (21) Fir-rigward ta’ l-alfatossini, l-SCF ta l-opinjoni tiegħu fit-23 ta’ Settembru 1994 li l-alfatossini huma karċinoġeni ġenotossiċi ( 5 ). Skond dik l-opinjoni, jixraq li jiġi limitat il-kontenut totali ta’ l-alfatossini ta’ l-ikel (somma ta’ l-alfatosini B1, B2, G1 u G2) kif ukoll il-kontenut ta’ l-alfatossina B1 biss li huwa l-kompost tossiku l-iktar perikoluż. Għall-alfatossina M1 fl-ikel tat-trabi u l-ikel tat-tfal żgħar, tnaqqis possibbli tal-livell kurrenti massimu għandu jiġi kkunsidrat fid-dawl ta’ l-iżviluppi fil-proċeduri analitiċi. (22) Fir-rigward ta’ l-Ochratoxin A (OTA), l-SCF adotta opinjoni xjentifika fis-17 ta’ Settembru 1998 ( 6 ). Valutazzjoni tal-konsum fid-dieta ta’ l-OTA mill-popolazzjoni tal-Komunità saret ( 7 ) fil-qafas tad-Direttiva tal-Kunsill 93/5/KEE tal-25 ta’ Frar 1993 dwar l-assistenza għall-Kummissjoni u l-koperazzjoni mill-Istati Membri fl-eżaminazzjoni xjentifika tal-mistoqsijiet li jirrigwardaw l-ikel ( 8 ) (SCOOP). L-Awtorità Ewropea ta’ l-Ikel (EFSA) adottat fuq rikjesta tal-Kummissjoni opinjoni xjentifika aġġornata fir-rigward ta’ l-ochratoxin A fl-ikel fl-4 ta’ April 2006 ( 9 ) u ħadet in konsiderazzjoni l-informazzjoni xjentifika u l-kosum ta’ kull ġimgħa tollerabbli (TWI) ta’ 120 ng/kg b.w. (23) Skond dawn l-opinjonijiet, jixraq li jiġu stipulati livelli massimi għaċ-ċereali, prodotti taċ-ċereali, frott tad-dielja mnixxef, kafe mixwi, inbid, meraq ta’ l-għeneb u ikel tat-trabi u tat-tfal żgħar, li kollha kemm huma jikkontribwixxu b’mod sinifikanti għall-esponiment ġenerali tal-bniedem għall-OTA jew għall-esponiment ta’ gruppi vulnerabbli ta’ konsumaturi bħalma huma t-tfal. (24) L-approprjatezza ta’ l-istipular tal-livelli massimi għall-OTA fl-oġġetti ta’ l-ikel bħalma huma l-frott imnixxef li mhux frott imnixxef tad-dielja, il-kakaw u prodotti tal-kakaw, ħwawar, birra u likorizja, kif ukoll reviżjoni tal-livelli massimi eżistenti, partikolarment għall-OTA fil-frott imnixxef tad-dielja, għandha tiġi kkunsidrata fid-dawl ta’ l-opinjoni reċenti ta’ l-EFSA. (25) Fir-rigward tal-patulin, l-SCF ikkonfermaw fil-laqgħa tagħhom tat-8 ta’ Marzu 2000 il-konsum massimu tollerabbli ta’ kuljum proviżorju (PMTDI) ta’ 0,4 μg/kg bw għall-patulin ( 10 ). (26) Fl-2001, saret ħidma SCOOP “Valutazzjoni tal-konsum fid-dieta għall-patulin mill-popolazzjoni ta’ l-Istati Membri ta’ l-UE” fil-qafas tad-Direttiva 1993/5/KEE ( 11 ). (27) Skond dik il-valutazzjoni u bil-konsiderazzjoni tal-PMTDI, il-livelli massimi għandhom jiġu stipulati għall-patulin f’ċerti oġġetti ta’ l-ikel għall-protezzjoni tal-konsumaturi minn kontaminazzjoni inaċċettabbli. Dawn il-livelli massimi għandhom jiġu riveduti u, jekk hu neċessarju, jitnaqqsu bil-konsiderazzjoni tal-progress xjentifiku u l-konoxxenza teknoloġika u l-implimentazzjoni tar-Rakkomandazzjoni tal-Kummissjoni 2003/598/KE tal-11 ta’ Awissu 2003 dwar il-prevenzjoni u tnaqqis tal-kontaminazzjoni mill-patulin fil-meraq tat-tuffieħ u l-ingredjenti tal-meraq tat-tuffieħ f’xorb ieħor ( 12 ). (28) Fir-rigward tat-tossini tal-Fusarium l-SCF adotta ħafna opinjonijiet li jivvalutaw id- deoxynivalenol f’Diċembru ta’ l-1999 ( 13 ) u stabbilixxa konsum ta’ kuljum tollerabbli (TDI) ta’1 μg/kg b.w., zearalenone f’Ġunju ta’ l-2000 ( 14 ) u stabbilixxa TDI temporanju ta’ 0,2 μg/kg b.w., fumonisins f’Ottubru 2000 ( 15 ) (aġġornat f’April 2003) ( 16 ) stabbilixxa TDI ta’ 2 μg/kg b.w.,nivalenol f’Ottubru 2000 ( 17 ) stabbilixxa TDI tempornaju ta’ 0,7 μg/kg b.w., tossini T-2 u HT-2 f’Mejju 2001 ( 18 ) stabbilixxa TDI ikkombinat temporanju ta’ 0,06 μg/kg b.w. u t-trichothecenes bħala grupp fi Frar 2002 ( 19 ). (29) Fil-qafas tad-Direttiva 93/5/KEE il-ħidma SCOOP “Ġbir ta’ data dwar okkorrenza tat-tossini tal-Fusarium fl-ikel u valutazzjoni tal-konsum fid-dieta mill-popolazzjoni ta’ l-Istati Membri ta’ l-UE” inġiebet fis-seħħ u ġiet iffinalizzata f’Settembru 2003 ( 20 ). (30) Skond l-opinjionijiet xjentifiċi u l-valutazzjoni tal-konsum fid-dieta, jixraq li jiġu stipulati livelli massimi għad-deoxynivalenol, zearalenone u l-fumonisins. Fir-rigward tal-fumonisins, il-monitoraġġ mir-riżultati ta’ kontroll tal-ħsad reċenti jindika li l-qamħirrum u l-prodotti tal-qamħirrum jista’ jkun ikkontaminat sew bil-fumonisins u jixraq li l-miżuri jittieħdu biex jiġu evitati tali qamħirrum u prodotti tal-qamħirrum li huma kkontaminati sew milli jidħlu fil-katina alimentari. (31) Stimi ta’ konsum jindikaw li l-preżenza tat-tossini T-2 u HT-2 tista’ tkunu ta’ rilevanza għas-saħħa pubblika. Għalhekk, l-iżvilupp ta’ metodu rakkomandabbli u sensittiv, il-ġbir ta’ iktar data ta’ okkorrenza u iktar investigazzjonijiet/riċerka fil-fatturi involuti fil-preżenza tat-tossina T-2 u HT-2 fiċ-ċereali u l-prodotti taċ-ċereali, partikolarment fil-ħafur u prodotti tal-ħafur, huma meħtieġa u huma ta’ prijorità għolja. (32) Mhux neċessarju minnħabba il-ko-okkorrenza li jiġu kkunsidrati miżuri speċifiċi għat-3-acetyl deoxynivalenol, 15-acetyl deoxynivalenol u fumonisin B3, minħabba li l-miżuri meħtieġa fir-rigward ta’ partikolarment id-deoxynivalenol u fumonisin B1 u B2 għandhom jipproteġu wkoll il-popolazzjoni umana mill-esponiment inaċċettabbli mit-3-acetyl deoxynivalenol, 15-acetyl deoxynivalenol u l-fumonisin B3 L-istess japplika għan-nivalenol li għalihom sa ċertu punt il-grad tal-ko-okkorrenza mad-deoxynivalenol jista’ jiġi osservat. Aktar minn hekk, l-esponiment tal-bniedem għan-nivalenol huwa stmat li huwa b’mod sinifikanti taħt it-t-TDI. Fir-rigward tat-trichothecenes li huma kkunsidrati fil-ħidma SCOOP li tissemma’ hawn fuq, bħalma huwa t-3-acetyldeoxynivalenol, 15-acetyldeoxynivalenol, fusarenon-X, T2-triol, diacetoxyscirpenol, neosolaniol, monoacetoxyscirpenol u verrucol, l-informazzjoni limitata disponibbli tindika li ma’ dawn ma jinstabux f’ambitu wiesa’ u l-livelli misjuba huma ġeneralment baxxi. (33) Il-kondizzjonijiet klimatiċi matul it-tkabbir, partikolarment fil-formazzjoni tal-fjuri għandhom influwenza fuq il-kontenut tal-Fusarium. Madanakollu, l-prattika agrikola tajba, fejn il-fatturi ta’ riskju huma mnaqqsa sa minimu, jistgħu jipprevjenu sa ċertu punt il-kontaminazzjoni mill-fungi tal-Fusarium. Ir-Rakkomandazzjoni tal-Kummissjoni 2006/583/KE tas-17 ta’ Awwissu 2006 dwar il-prevenzjoni u r-riduzzjoni tat-tossini tal-Fusarium fiċ-ċereali u fil-prodotti taċ-ċereali ( 21 ) tinkludi prinċipji ġenerali għall-prevenzjoni u r-riduzzjoni tal-kontaminazzjoni mit-tossina tal-Fusarium (zearalenone, fumonisins u trichothecenes) fiċ-ċereali li għandhom jiġu implimentati mill-iżvilupp tal-kodiċi nazzjonali ta’ prattika bbażati fuq dawn il-prinċipji. (34) Il-livelli massimi tat-tossini tal-Fusarium għandhom jiġu stipulati għaċ-ċereali mhux ipproċessati li tqiegħdu fis-suq għall-ipproċessar fl-ewwel stadju. Il-proċeduri ta’ tindif, l-issortjar u tindif mhumiex ikkunsidrati bħala pproċessar ta’ l-ewwel stadju sakemm ebda azzjoni fiżika ma tiġix eżerċitata fuq il-qalba tal-qamħ innifisha. It-tagħrik għandu jiġi kkunsidrat bħala l-ewwel stadju ta’ proċessar. (35) Minħabba l-grad ta’ tneħħija tat-tossina tal-Fusarium fiċ-ċereali mhux ipproċessati permezz tad-tindif u l-ipproċessar jista’ jvarja, jixraq li jiġu stipulati livelli massimi għall-prodott finali ta’ ċereali għall-konsumatur kif ukoll għall-ingredjenti ewlenija ta’ l-ikel li huma dderivati miċ-ċereali li jkollhom leġiżlazzjoni infurzabbli fl-interess ta’ l-aċċertament tal-protezzjoni tas-saħħa pubblika. (36) Għall-qamħirrum, mhux il-fatturi kollha involuti fil-formazzjoni tat-tossini tal-Fusarium, b’mod partikolari iz-zearalenone u l-fumosins B1 u B2 huma magħrufin preċiżament. Għalhekk, perijodu ta’ żmien għandu jingħata sabiex l-operaturi fil-kummerċ ta’ l-ikel fil-katina taċ-ċereali ikunu jistgħu jwettqu investigazzjonijiet fuq is-sorsi tal-formazzjoni tal-mikotossini u fuq l-identifikazzjoni tal-miżuri ta’ l-immaniġġjar li għandhom jittieħdu għall-prevenzjoni tal-preżenza tagħhom sakemm huwa possibbli raġonevolment. Il-livelli massimi bbażati fuq id-data ta’ l-okkorrenz li hija disponibbli bħalissa huma proposti biex japplikaw mill-2007 fil-każ ta’ livelli massimi speċifiċi fuq informazzjoni ġdida dwar l-okkorrenza u l-formazzjoni ma jiġux stipulati sa dak iż-żmien. (37) Bil-konsiderazzjoni tal-livelli baxxi ta’ kontaminazzjoni tat-tossini tal-Fusarium li jinstabu fir-ross, ebda livell massimu ma huwa propost għar-ross u l-prodotti tar-ross. (38) Reviżjoni tal-livelli massimi tad-deoxynivalenol, zearalenone, fumonisin B1 u B2 kif ukoll il-konvenjenza fl-istipular ta’ livell massimu għat-tossina tat-T-2 u u ta’ l-HT-2 fiċ-ċereali u fil-prodotti taċ-ċereali għandha tiġi kkunsidrata sa l-1 ta’ Lulju 2008, bil-konsiderazzjoni tal-progress fil-konoxxenza xjentifika u teknoloġika dwar dawn it-tossini fl-ikel. (39) Fir-rigward taċ-ċomb, l-SCF adotta opinjoni fid-19 ta’ Ġunju 1992 ( 22 ) li approvat il-konsum proviżorju tollerabbli f’kull ġimgħa (PTWI) ta’ 25 μg/kg bw propost mid-WHO fl-1986. L-SCF ikkonkludiet fl-opinjoni tagħha li l-livell medju fl-oġġetti ta’ l-ikel ma jidhirx li jikkawża biża’ immedjata. (40) Fil-qafas tad-Direttiva 93/5/KEE 2004 il-ħidma SCOOP-ħidma 3.2.11 “Valutazzjoni ta’ l-esponiment fid-dieta għall-arseniku, l-kadmju, iċ-ċomb u l-merkurju tal-popolazzjoni ta’ l-Istati Membri ta’ l-UE” inġiebet fis-seħħ fl-2004 ( 23 ). Fid-dawl ta’ din il-valutazzjoni u l-opinjoni mogħtija mill-SCF, jixraq li jittieħdu miżuri għat-tnaqqis tal-preżenza taċ-ċomb fl-ikel kemm huwa possibbli. (41) Fi-rigward tal-kadmju, l-SCF approvat l-opinjoni tagħha tat-2 ta’ Ġunju 1995 ( 24 ) il-PTWI ta’ 7 μg/kg bw u rrakkomanda sforzi iktar effettivi għat-tnaqqis ta’ l-esponiment fid-dieta tal-kadmju minħabba li l-oġġetti ta’ l-ikel huma s-sors ewlieni tal-konsum tal-kadmju mill-bniedem. Inġiebet fis-seħħ valutazzjoni dwar l-esponiment fid-dieta fil-ħidma SCOOP 3.2.11. Fid-dawl ta’ din il-valutazzjoni u l-opinjoni mogħtija mill-SCF, jixraq li jittieħdu miżuri għat-tnaqqis tal-preżenza tal-kadmju fl-ikel kemm huwa possibbli. (42) Fir-rigward tal-merkurju, l-EFSA adottat fl-24 ta’ Frar 2004 opinjoni relatata mal-merkurju u mal-methylmercury fl-ikel ( 25 ) u approvat il-konsum ta’ kull ġimgħa tollerabbli proviżorju ta’ 1,6 μg/kg bw. Il-methylmercury huwa l-forma kimika b’iktar konċern u jista’ jiffroma sa 90 % tat-total tal-merkurju fil-ħut u l-ikel tal-baħar. Bil-konsiderazzjoni ta’ l-eżitu tal-ħidma SCOOP 3.2.11, l-EFSA kkonkludew li l-livelli tal-merkurju li jinsabu fl-ikel, li mhumiex ħut u ikel tal-baħar, kienu ta’ konċern iktar baxx. Il-forom tal-merkurju preżenti f’dan l-ikel huma primarjament mhux methylmercury u huma għalhekk ikkunsidrati bħala ta’ riskju iktar baxx. (43) Aktar minn hekk l-iffissar tal-livelli massimi, il-pariri mmirati lejn il-konsumatur huwa avviċinament xieraq fil-każ tal-methylmercury għall-protezzjoni tal-gruppi vulnerabbli tal-popolazzjoni. Nota ta’ informazzjoni dwar il-methylmercury fil-ħut u fil-prodotti tas-sajd li jirrispondu għal din il-ħtieġa saret b’hekk disponibbli fuq il-portal tad-Direttorat Ġenerali dwar il-Protezzjoni tas-Saħħa u tal-Konumatur tal-Kummissjoni Ewropea ( 26 ). Ħafna Stati Membri ħarġu wkoll parir dwar din il-kwestjoni li huwa wkoll rilevanti għall-popolazzjoni tagħhom. (44) Fir-rigward tal-landa mhux organika, l-SCF ikkonkludew fl-opinjoni tagħhom tat-12 ta’ Diċembru 2001 ( 27 ) li l-livelli tal-landa inorganika ta’ 150 mg/kg f’xorb ġewwa bottijiet u 250 mg/kg f’ikel ieħor tal-bottijiet jistgħu jikkawżaw irritazzjoni gastrika f’xi uħud. (45) Għall-protezzjoni tas-saħħa pubblika minn dan ir-riskju tas-saħħa huwa meħtieġ li jiġu ffissati livelli masismi għal-landa inorganika fl-ikel tal-bottijiet u fix-xarbiet tal-bottijiet. Sakemm mad-data dwar is-sensitività tat-trabi u tat-tfal żgħar għal-landa inorganika fl-ikel ssir disponibbli, huwa meħtieġ li fuq bażi prekawzjonali li tiġi protetta saħħet dan il-grupp vulnerabbli tal-popolazzjoni u li jiġu stabbiliti livelli massimi iktar baxxi. (46) Fir-rigward tat-3-monochloropropane-1,2-diol (3-MCPD) SCF adottat fit-30 ta’ Mejju 2001 opinjoni xjentifika fir-rigward tat-3-MCPD fl-ikel ( 28 ), u aġġornat l-opinjoni tagħha tas-16 ta’ Diċembru 1994 ( 29 ) fuq bażi ta’ l-informazzjoni xjentifika ġdida u stabbiliet konsum tollerabbli ta’ kuljum (TDI) ta’ 2 μg/kg b.w għat-3-MCPD. (47) Fil-qafas tad-Direttiva 93/5/KEE saret u ġiet iffinalizzata l-ħidma SCOOP “Ġbir u kollazzjoni tad-data dwar il-livelli tat-3-MCPD u sustanza relatati fl-oġġetti ta’ l-ikel” f’Ġunju 2004 ( 30 ). Il-kontributuri ewlenin tat-3-MCPD lejn il-konsum fid-dieta kienu z-zalza tas-sojja u prodotti bbażati fuq iz-zalza tas-sojja. Ikel ieħor mikul fi kwantitajiet kbar, bħalma huma l-ħobż u n-noodles, taw ukoll kontribuzzjoni sinifikanti lejn il-konsum f’xi pajjiżi minħabba l-konsum għoli iktar milli livelli għoljin tat-3-MCPD preżenti f’dan l-ikel. (48) Għalhekk il-livelli massimi għandhom jiġu stabbiliti għat-3-MCPD fil-proteina veġetali idrolizzata (HVP) u fiz-zalza tas-sojja bil-konsiderazzjoni tar-risku relatat mal-konsum ta’ dan l-ikel. L-Istati Membri huma mitluba li jeżaminaw l-oġġetti ta’ l-ikel l-oħrajn għall-okkorrenza tat-3-MCPD sabiex jikkunsidraw il-ħtieġa ta’ stipular tal-livelli massimi għall-oġġetti ta’ l-ikel addizzjonali. (49) Fir-rigward tal-PCBs u d-dijossini, l-SCF adotta fit-30 ta’ Mejju 2001 opinjoni dwar id-dijossini u l-PCBs li jixbħu lid-dijossini fl-ikel ( 31 ), u aġġornaw l-opinjoni tagħhom tat-22 ta’ Novembru 2000 ( 32 ) billi ffissaw konsum tollerabbli ta’ kull ġimgħa ta’ 14 pg ta’ ekwivalent ta’ tossiċità ta’ l-Organizzazzjoni Dinjija tas-Saħħa (WHO-TEQ)/kg bw għad-dijossini u l-PCBs li jixbħu lid-dijossini. (50) Id-dijossini li jissemmew f’dan ir-Regolament ikopru grupp ta’ 75 konġeneri ta’ polychlorinated dibenzo-p-dioxin (PCDD) u 135 konġeneri ta’ dibenzofuran (PCDF), li huma polychlorinated li minnhom 17 huma ta’ inkwiet tossikoloġiku. Polychlorinated biphenyls (PCBs) huma grupp ta’ 209 konġeneru differenti li jistgħu jinqasmu f’żewġ gruppi skond il-proprjetajiet tossikoloġiċi tagħhom: 12-il konġeneru għandhom proprjetajiet tossikoloġiċi simili għad-dijossini u għalhekk ħafna drabi jissejjħu PCBs li jixbħu lid-dijossini. Il-PCBs l-oħrajn ma jurux tossiċità bħal tad-dijossini iżda għandhom profil tossikoloġiku differenti. (51) Kull konġeneru ta’ dijossini jew PCBs li jixbħu d-dijossini jippreżenta livell differenti ta’ tossiċità. Sabiex tista’ tiġi kkalkulata t-tossiċità ta’ dawn id-diversi konġeneri, il-kunċett tal-fatturi ta’ l-ekwivalenza tossika (TEFs) ġie introdott biex jiġu ffaċilitati l-istima tar-riskju u l-kontroll regolatorju. Dan ifisser li r-riżultati analitiċi li jirrigwardaw il-konġeneri individwali kollha tad-dijossini u tal-PCBs li jixbu lid-dijossini jiġu espressi fit-termini ta’ unità kwantifikabbli li huma l-iktar l-ekwivalenza tossika TCDD (TEQ). (52) L-istima ta’ l-esponiment li jikkunsidraw il-ħidma SCOOP “Valutazzjoni tal-konsum fid-dieta tad-dijossini u PCBs relatati mill-popolazzjoni ta’ l-Istati Membri ta’ l-UE” iffinalizzata f’Ġunju 2000 ( 33 ) tindika li proporzjoni konsiderevoli tal-popolazzjoni Komunitarja għandha konsum fid-dieta ogħla minn tat-TWI. (53) Minn aspett tossikoloġiku, kull livell iffissat għandu japplika għad-dijossini u għall-PCBs li jixbħu lid-dijossini, iżda fl-2001 il-livelli massimi ġew stipulati fuq livell Komunitarju għad-dijossini u mhux għall-PCBs li jixbħu lid-dijossini, fid-dawl tad-data disponibbli f’dak il-waqt dwar il-prevalenza tal-PCBs. Madanakollu, mill-2001, iktar data dwar il-preżenza tal-PCBs li jixbħu lid-dijossini saret disponibbli, għalhekk, il-livelli massimi tas-somma tad-dijossini u tal-PCBs li jixbħu lid-dijossini ġew iffissati fl-2006 minħabba li dan huwa l-avviċinament l-iktar xieraq minn aspett tossikoloġiku. Sabiex tiġi aċċertata tranżizzjoni mingħajr tfixkil, il-livelli tad-dijossini għandhom ikomplu japplikaw għal perijodu tranżitorji flimkien mal-livelli tas-somma tad-dijossini u tal-PCBs li jixbħu lid-dijossini. L-oġġetti ta’ l-ikel għandhom jikkonformaw matul il-perijodu tranżizzjonali mal-livelli massimi għad-dijossini u mal-livelli massimi tas-somma tad-dijossini u tal-PCBs li jixbħu lid-dijossini. Għandha tingħata konsiderazzjoni sal-31 ta’ Diċembru 2008 sabiex ma jintużawx il-livelli massimi separati tad-dijossini. (54) Sabiex jiġi inkuraġġut avviċinamet proattiv fit-tnaqqis tad-dijossini u tal-PCBs li jixbħu d-dijossini preżenti fl-ikel u fl-għalf, ġew iffissati livelli ta’ azzjoni mir-Rakkomandazzjoni tal-Kummissjoni 2006/88/KE tas-6 ta’ Frar 2006 dwar it-tnaqqis għall-preżenza tad-dijossini tal-furani u l-PCBs fl-oġġetti ta’ l-għalf u fl-oġġetti ta’ l-ikel ( 34 ). Il-livelli ta’ azzjoni huma għodda għall-awtoritajiet u l-operaturi kompetenti biex jenfasizzaw dawk il-każijiet fejn jixraq li jidentifikaw is-sors tal-kontaminazzjoni u jieħdu miżuri biex inaqqsu jew jeliminawh. Minħabba li s-sorsi tad-dijossini u l-PCBs li jixbħu lid-dijossini huma differenti, livelli ta’ azzjoni separati huma stipulati għad-dijossini u minn naħa l-oħra għall-PCBs li jixbħu lid-dijossini. L-avviċinament proattiv sabiex jitnaqqsu b’mod attiv id-dijossini u l-PCBs li jixbħu lid-dijossini fl-għalf u fl-ikel u konsegwentament, il-livelli massimi applikabbli għandhom jiġu rriveduti fi ħdan perijodu definit għall-iffissar ta’ livelli iktar baxxi. Għalhekk għandha tingħata konsiderazzjoni sal-31 ta’ Diċembru 2008 għat-tnaqqis b’mod sinifikanti tal-livelli massimi għas-somma tad-dijossini u tal-PCBs li jixbħu lid-dijossini. (55) L-operaturi jeħtieġu jagħmlu sforzi biex isaħħu l-kapaċità tagħhom fit-tneħħija tad-dijossini, tal-furani u tal-PCBs li jixbħu lid-dijossini miż-żejt tal-ħut. Il-livell li huwa konsiderevolment iktar baxx, li għandu jingħata konsiderazzjoni sal-31 ta’ Diċembru 2008, għandu jiġi bbażat fuq il-possibiltajiet tekniċi tal-proċedura l-aktar effettiva ta’ dekontaminazzjoni. (56) Fir-rigward ta’ l-istabbiliment tal-livelli massimi minn oġġetti ta’ l-ikel oħrajn sal-31 ta’ Diċembru 2008 għandha tingħata attenzjoni partikolari għall-ħtieġa tal-livelli massimi speċifiċi iktar baxxi għad-dijossini u l-PCBs li jixbħu lid-dijossini fl-ikel tat-trabi u tat-tfal żgħar fid-dawl tad-data ta’ monitoraġġ miksuba matul il-programmi ta’ l-2005, 2006 u 2007 għall-monitoraġġ tad-dijossini u l-PCBs li jixbħu lid-dijossini fl-ikel tat-trabi u tat-tfal żgħar. (57) Fir-rigward ta’ l-idrokarburi aromatiċi poliċikliċi, l-SCf ikkonkludew fl-opinjoni tagħhom ta’ l-4 ta’ Diċembru 2002 ( 35 ) li numru ta’ idrokarburi aromatiċi poliċikliċi (PAH) huma karċinoġeni ġenotossiċi. Il-Kumitat Konġunt ta’ l-Esperti FAO/WHO dwar l-Adittivi fl-Ikel (JECFA) ġabu fis-seħħ fl-2005 valutazzjoni tar-riskji fuq il-PAHs u stmaw il-Marġini ta’ l-Esponiment (MOE) għal-PAH bħala bażi tal-parir fuq komposti li huma ġenotossiċi u karċinoġeniċi ( 36 ). (58) Skond l-SCF, il-benzo(a)pyrene jista’ jintuża bħala markatura għall-okkorrenza u l-effett tal-PAH karċinoġeniku fl-ikel, inkluż ukoll il-benz(a)anthracene, benzo(b)fluoranthene, benzo(j)fluoranthene, benzo(k)fluoranthene, benzo(g,h,i)perylene, chrysene, cyclopenta(c,d)pyrene, dibenz(a,h)anthracene, dibenzo(a,e)pyrene, dibenzo(a,h)pyrene, dibenzo(a,i)pyrene, dibenzo(a,l)pyrene, indeno(1,2,3-cd)pyrene u 5-methylchrysene. Analiżi iktar fil-fond, tal-proporzjonijiet relattivi ta’ dawn il-PAH fl-ikel huma meħtieġa biex jipprovdu tagħrif għal xi reviżjoni fil-ġejjieni dwar jekk huwiex tajjeb li jinżamm il-benzo(a)pyrene bħala indikatur. Aktar minn hekk il-benzo(c) fluorene għandu jiġi analizzat, wara rakkomandazzjoni tal-JECFA. (59) Il-PAH jista’ jikkontamina l-ikel matul il-perijodu tal-fumigazzjoni u l-proċessi ta’ tisħin u tnixxif li jippermettu l-prodotti ta’ kombustjoni li jiġi f’kuntatt dirett ma’ l-ikel. Aktar minn hekk, it-tniġġis ambjentali jista jikkawża kontminazzjoni bil-PAH, partikolarment fil-ħut u fil-prodotti tas-sajd. (60) Fil-qafas tad-Direttiva 93/5/KEE, ħidma SCOOP speċifika “ġbir tad-data ta’ okkorrenza dwar PAH fl-ikel” saret fl-2004 ( 37 ). Instabu livelli għoljin fil-frott imnixxef, fiż-żejt ta’ l-ilbieba taż-żebbuġ, fil-ħut iffumigat, fiż-żejt taż-żrieragħ ta’ l-għeneb, prodotti ta’ laħam iffumigat, molluski friski, ħwawar/zlazi u kondimenti. (61) Sabiex ikun hemm protezzjoni tas-saħħa pubblika, livelli massimi huma meħtieġa għall-benzo(a)pyrene f’ċertu ikel li fihom ix-xaħmijiet u żjut u fl-ikel fejn il-proċessi tal-fumigazzjoni u t-tnixxif jistgħu jikkawżaw livelli għoljin ta’ kontaminazzjoni. Livelli massimi huma meħtieġa wkoll fl-ikel fejn it-tniġġis ambjentali jista’ jikkawża livelli għoljin ta’ kontaminazzjoni, partikolarment fil-ħut u l-prodotti tal-ħut, per eżempju li jirriżultaw mill-ħruġ ta’ żejt ikkawżat mill-bastimenti. (62) F’ċertu ikel, bħalma huwa l-frott imnixxef u supplmenti ta’ l-ikel, il-benzo(a)pyrene instab, iżda d-data disponibbli hija inkonklużiva dwar il-livelli li jistgħu jinkisbu b’mod raġonevoli. Aktar investigazzjonijiet huma meħtieġa biex jiċċaraw il-livelli li huma miksuba b’mod raġonevoli f’dan l-ikel. Fl-istess ħin, il-livelli massimi għall-benzo(a)pyrene fl-ingredjenti rilevanti għandhom japplikaw, bħalma huwa l-każ fiż-żjut u x-xaħmijiet użati fis-supplimenti ta’ l-ikel. (63) Il-livelli massimi għall-PAH u l-konvenjenza ta’ l-istupular ta’ livell massimu għall-PAH fil-butir tal-kakaw għandhom jiġu riveduti sa l-1 ta’ April 2007, bil-konsiderazzjoni tal-progress fil-konoxxenza xjentifika u teknoloġika dwar l-okkorrenza tal-benzo(a)pyrene u PAH karċinoġeniku ieħor fl-ikel. (64) Il-miżuri stipulati f’dan ir-Regolament huma konformi ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali, Billi: ADOTTAT DAN IR-REGOLAMENT:







Artikolu 1

Regoli ġenerali

1. L-oġġetti ta’ l-ikel elenkati fl-Anness m’għandhomx jitqiegħdu fis-suq meta dawn ikun fihom kontaminant elenkat fl-Anness f’livell li huwa ogħla mil-livell massimu stipulat fl-Anness.

2. Il-livelli massimi speċifikati fl-Anness għandhom japplikaw għall-parti li tittiekel ta’ l-oġġetti ta’ l-ikel ikkonċernati, sakemm ma jkunx speċifikat mod ieħor fl-Anness.

Artikolu 2

Oġġetti ta’ l-ikel imnixxfin, dilwiti, ipproċessati u komposti

1. Meta jiġu applikati l-livelli massimi stipulati fl-Anness ta’ l-oġġetti ta’ l-ikel li huma imnixxfin, dilwiti, ipproċessati jew komposti minn iktar minn ingredjent wieħed, dan li ġej għandu jittieħed in konsiderazzjoni

(a) bidliet fil-konċentrazzjoni tal-kontaminant ikkawżat minn proċessi ta’ tnixxif jew dilwizzjoni,

(b) bidliet tal-konċentrazzjoni tal-kontaminant ikkawżat mill-ipproċessar,

(c) il-proporzjonijiet relativi ta’ l-ingredjenti fil-prodott,

(d) il-limitu analitiku tal-kwantifikazzjoni.

2. Il-konċentrazzjonijiet speċifiċi jew il-fatturi tad-dilwizzjoni għall-operazzjonijiet ta’ tnixxif, dilwizzjoni, ipproċessar u/jew ta’ taħlit ikkonċernati għall-oġġetti ta’ l-ikel imnixxfin, dilwiti, ipproċessati u/jew komposti għandhom jiġu pprovduti u ġġustifikati mill-operatur tal-kummerċ ta’ l-ikel, meta l-awtorità kompetenti twettaq kontroll uffiċjali.

Jekk l-opertur fil-kummerċ ta’ l-ikel ma jipprovdix il-konċentrazzjoni neċessarja għall-fattur tad-dilwizzjoni jew jekk l-awtorità kompetenti tara li l-fattur mhux xieraq fid-dawl tal-ġustifikazzjoni pprovduta, l-awtorità għandha hi stess tiddefinixxi dak il-fattur, skond l-informazzjoni disponibbli u bl-għan tal-protezzjoni massima għas-saħħa tal-bniedem.

3. Il-paragrafi 1 u 2 għandhom japplikaw sakemm ebda livell Komunitarju speċifiku ma jiġi ffissat għal dawn l-oġġetti ta’ l-ikel imnixxfin, dilwiti, ipproċessati jew komposti.

4. Sakemm il-leġislazzjoni Komunitarja ma tipprovdi għal-livell massimu speċifiku għall-ikel għat-trabi t-tfal żgħar, l-Istati Membri jistgħu jipprovdu għal-livelli iktar stretti.

Artikolu 3

Projbizzjonijietdwar l-użu, it-taħlit u d-ditossifikazzjoni

1. L-oġġetti ta’ l-ikel li ma jikkonformawx mal-livelli massimi stipulati fl-Anness m’għandhomx jintużaw għall-ingredjenti ta’ l-ikel.

2. L-oġġetti ta’ l-ikel li jikkonformaw mal-livelli massimi stipulati fl-Anness m’għandhomx jitħalltu ma’ l-oġġetti ta’ l-ikel li jirriżultaw ogħla minn dawn il-livelli.

3. L-oġġetti ta’ l-ikel li għandhom ikunu soġġetti għall-issortjar jew trattament fiżiku għat-tnaqqis tal-livelli ta’ kontaminazzjoni m’għandhomx jitħalltu ma’ l-oġġetti ta’ l-ikel li huma intenzjonati għall-konsum mill-bniedem, jew ma’ l-oġġetti ta’ l-ikel li huma intenzjonati għall-użu bħala ingredjent ta’ l-ikel.

4. L-oġġetti ta’ l-ikel li fihom kontaminanti elenkati fis-sezzjoni 2 ta’ l-Anness (Mikotossini) m’għandhomx jiġu ditossifikati deliberatament permezz ta’ trattamenti kimiċi.

▼M5

Artikolu 4

Dispożizzjonijiet speċifiċi għall-ġewż tal-art, iż-żrieragħ taż-żejt, il-frott imnixxef u l-qamħirrum

Il-ġewż tal-art (il-karawett), żrieragħ oħra taż-żejt, il-ġewż tas-siġar, il-frott imnixxef, ir-ross u l-qamħirrum li ma jikkonformawx mal-livelli massimi relevanti tal-alfatossini stipulati fil-punti 2.1.5, 2.1.6, 2.1.7, 2.1.8, 2.1.10 u 2.1.11 tal-Anness jistgħu jitqiegħdu fis-suq bil-kondizzjoni li dawn l-oġġetti tal-ikel:

(a) ma jkunux maħsuba għall-konsum dirett mill-bniedem jew bħala ingredjenti f’oġġetti tal-ikel;

(b) jikkonformaw mal-livelli massimi relevanti stipulati fil-punti 2.1.1, 2.1.2, 2.1.3, 2.1.4, 2.1.9 u 2.1.12 tal-Anness;

(c) ikunu soġġetti għal trattament li jinvolvi l-għażla jew xi trattament fiżiku ieħor u li wara dan it-trattament il-livelli massimi stipulati fil-punti 2.1.5, 2.1.6 u 2.1.7, 2.1.8, 2.1.10 u 2.1.11 tal-Anness ma jinqabżux, u li dan it-trattament ma jirriżultax f’residwi oħrajn li jagħmlu ħsara;

(d) ikunu ttikkettati b’mod ċar, li juri l-użu tagħhom bl-indikazzjoni, “il-prodott għandu jiġi magħżul jew se jsirlu xi trattament fiżiku ieħor biex titnaqqaslu l-kontaminazzjoni bl-aflatossini qabel ma jitħalla għall-konsum mill-bniedem jew jintuża bħala ingredjent f’oġġetti tal-ikel”. Din l-indikazzjoni għandha tkun inkluża fuq it-tikketta ta’ kull pakkett, kaxxa eċċ individwali, jew fuq id-dokument oriġinali li jintbagħat mal-konsenja. Il-kodiċi ta’ identifikazzjoni tal-konsenja/lott għandu jkun immarkat b’mod indellibbli fuq kull pakkett/kaxxa individwali tal-konsenja u fuq id-dokument oriġinali li jintbagħat magħha.

Artikolu 5

Dispożizzjonijiet speċifiċi għall-ġewż tal-art(il-karawett), żrieragħ oħra taż-żejt, il-prodotti dderivati minnhom u ċ-ċereali

Indikazzjoni ċara dwar l-użu maħsub għandha tidher fuq it-tikketta ta’ kull pakkett individwali, kaxxa, eċċ. jew fuq id-dokument oriġinali li jintbagħat mal-konsenja. Dan id-dokument għandu jkollu konnessjoni ċara mal-konsenja permezz tal-kodiċi ta’ identifikazzjoni tal-konsenja, li tinsab fuq kull pakkett individwali, fuq kull kaxxa, eċċ. tal-konsenja. Barra minn hekk l-attività kummerċjali tad-destinatarju tal-konsenja li tkun indikata fid-dokument ta’ mal-konsenja, għandha tkun waħda kompatibbli mal-użu maħsub.

Fl-assenza ta’ indikazzjoni ċara li l-użu maħsub tagħhom mhux għall-konsum mill-bniedem, il-livelli massimi stipulati fil-punti 2.1.5 u 2.1.11 tal-Anness għandhom japplikaw għall-ġewż tal-art (il-karawett) kollu, għaż-żrieragħ taż-żejt u l-prodotti dderivati minnhom u ċ-ċereali li jinsabu fis-suq.

Fir-rigward tal-eċċezzjoni tal-ġewż tal-art (il-karawett) u żrieragħ oħra taż-żejt li jkunu maħsuba għat-tifrik u l-applikazzjoni tal-livelli massimi stipulati fil-punt 2.1.1 tal-Anness, l-eċċezzjoni tapplika biss għal konsenji li jkollhom tikketta ċara li tindika l-użu li huma maħsuba għalih u li jkun fiha l-kliem “dan il-prodott maħsub għat-tifrik għall-produzzjoni taż-żejt veġetali rfinut”. Din l-indikazzjoni għandha tidher fuq it-tikketta ta’ kull pakkett, kaxxa eċċ individwali u fuq id-dokument(i) oriġinali li jasal/jaslu mal-konsenja. Id-destinazzjoni finali trid tkun impjant tat-tħin.

▼B

Artikolu 6

Dispożizzjonijiet speċifiċi għall-ħass

Sakemm il-ħass li huwa kkoltivat taħt protezzjoni (“ħass protett”) ma jkunx ittikkettjat bħala tali, il-livelli massimi stipulati fl-Anness għall-ħass ikkoltivat fil-beraħ (“ħass ikkoltivat fil-beraħ”) għandhom japplikaw.

Artikolu 7

▼M9

Derogi

▼M8 —————

▼M9

4. Permezz ta’ deroga mill-Artikolu 1, il-Finlandja, l-Isvezja u l-Latvja jistgħu jawtorizzaw it-tqegħid fis-suq ta’ salamun selvaġġ maqbud (Salmo salar) u prodotti tiegħu li joriġinaw mir-reġjun Baltiku u li huma maħsuba għall-konsum fit-territorju tagħhom b'livelli ta’ diossini u/jew PCBs simili għad-diossini u/jew PCBs mhux simili għad-diossini li jkunu ogħla minn dawk stipulati fil-punt 5,3 tal-Anness, bil-kondizzjoni li tinġieb fis-seħħ sistema sabiex taċċerta li l-konsumaturi jkunu infurmati bi sħiħ dwar ir-rakkomandazzjonijiet tad-dieta fir-rigward tar-restrizzjonijiet dwar il-konsum ta’ salamun selvaġġ maqbud mir-reġjun Baltiku u prodotti tiegħu minn taqsimiet vulnerabbli identifikati tal-popolazzjoni sabiex jiġu evitati riskji għas-saħħa potenzjali.

Il-Finlandja, l-Isvezja u l-Latvja għandhom ikomplu japplikaw il-miżuri meħtieġa sabiex jiżguraw li s-salamun selvaġġ maqbud u l-prodotti tiegħu li ma jikkonformawx mal-punt 5,3 tal-Anness ma jitqiegħdux fis-suq ta’ Stati Membri oħra.

Il-Finlandja, l-Isvezja u l-Latvja se jirrapurtaw kull sena lill-Kummissjoni l-miżuri li huma ħadu sabiex jinfurmaw b'mod effettiv lit-taqsimiet vulnerabbli identifikati tal-popolazzjoni dwar ir-rakkomandazzjonijiet tad-dieta u biex jiżguraw li s-salamun selvaġġ maqbud u l-prodotti tiegħu li ma jikkonformawx mal-livelli massimi ma jitqiegħdux fis-suq fi Stati Membri oħra. Barra minn hekk huma għandhom jipprovdu evidenza dwar l-effettività ta’ dawn il-miżuri.

▼M9

5. Permezz tad-deroga mill-Artikolu 1, il-Finlandja u l-Isvezja jistgħu jawtorizzaw it-tqegħid fis-suq ta’ aringi selvaġġi maqbuda li huma akbar minn 17-il cm (Clupea harengus), ħut żgħir selvaġġ maqbud li jixbah lit-troti (Salvelinus spp) u buwaħħala tax-xmajjar selvaġġa maqbuda (Lampetra fluviatilis) u troti selvaġġ maqbud (Salmo trutta) u prodotti tagħhom li joriġinaw mir-reġjun Baltiku u li huma maħsuba għall-konsum fit-territorju tagħhom b'livelli ta’ diossini u/jew livelli ta’ PCBs simili għad-diossini li jkunu ogħla minn dawk stipulati fil-punt 5,3 tal-Anness, bil-kondizzjoni li s-sistema hija regolata sabiex tiżgura li l-konsumaturi jkunu infurmati bi sħiħ dwar ir-rakkomandazzjonijiet tad-dieta fir-rigward tar-restrizzjonijiet dwar il-konsum tal-aringi selvaġġi li nqabdu li huma akbar minn 17-il cm, ħut żgħir selvaġġ maqbud li jixbah lit-troti, buwaħħala tax-xmajjar selvaġġa maqbuda u troti selvaġġ maqbud mir-reġjun Baltiku u l-prodotti tagħhom minn taqsimiet vulnerabbli identifikati tal-popolazzjoni sabiex jiġu evitati riskji potenzjali għas-saħħa.

Il-Finlandja u l-Isvezja għandhom ikomplu japplikaw il-miżuri meħtieġa sabiex jiżguraw li l-aringi selvaġġi maqbuda li huma akbar minn 17-il cm, il-ħut żgħir selvaġġ maqbud li jixbah lit-troti u troti selvaġġ maqbud u l-prodotti tagħhom li ma jikkonformawx mal-punt 5,3 tal-Anness ma jitqiegħdux fis-suq ta’ Stati Membri oħra.

Il-Finlandja u l-Isvezja se jirrapurtaw kull sena lill-Kummissjoni l-miżuri li huma ħadu sabiex jinfurmaw b'mod effettiv lit-taqsimiet vulnerabbli identifikati tal-popolazzjoni tar-rakkomandazzjonijiet dwar id-dieta u biex jiżguraw li l-ħut u l-prodotti tiegħu li ma jikkonformawx mal-livelli massimi ma jitqiegħdux fis-suq fi Stati Membri oħra. Barra minn hekk huma għandhom jipprovdu evidenza dwar l-effettività ta’ dawn il-miżuri.

▼M18

6. Permezz ta' deroga mill-Artikolu 1, l-Irlanda, Spanja, il-Kroazja, Ċipru, il-Latvja, il-Polonja, il-Portugall, ir-Rumanija, ir-Repubblika Slovakka, il-Finlandja, l-Isvezja u r-Renju Unit jistgħu jawtorizzaw it-tqegħid fis-swieq tagħhom ta' laħam u prodotti tal-laħam affumikati b'mod tradizzjonali fit-territorju tagħhom u maħsuba għall-konsum fit-territorju tagħhom b'livelli ta' PAHs ogħla minn dawk stipulati fil-punt 6.1.4 tal-Anness, kemm-il darba dawk il-prodotti jkunu jikkonformaw mal-livelli massimi applikabbli qabel l-1 ta' Settembru 2014, jiġifieri 5,0 μg/kg għal benżo(a)piren u 30,0 μg/kg għat-total ta' benżo(a)piren, benż(a)antraċen, benżo(b)fluworanten u krisen.

Dawk l-Istati Membri għandhom ikomplu jissorveljaw il-preżenza ta' PAHs fil-laħam affumikat u fil-prodotti tal-laħam affumikati b'mod tradizzjonali u għandhom jistabbilixxu programmi li jimplimentaw prattiki ta' affumikar tajbin fejn hu possibbli, fil-limiti ta' dak li huwa ekonomikament possibbli u dak li huwa possibbli mingħajr ma jitilfu l-karatteristiċi organolettiċi tipiċi ta' dawk il-prodotti.

Fi żmien 3 snin mill-applikazzjoni tar-Regolament, is-sitwazzjoni għandha tiġi vvalutata mill-ġdid, fuq il-bażi tal-informazzjoni kollha disponibbli, bil-ħsieb li tiġi stabbilita lista ta' laħam affumikat u prodotti tal-laħam affumikat li għalihom id-deroga għall-produzzjoni u l-konsum lokali għandha titkompla mingħajr limitu ta' żmien.

7. Permezz ta' deroga mill-Artikolu 1, l-Irlanda, il-Latvja, ir-Rumanija, il-Finlandja, l-Isvezja u r-Renju Unit jistgħu jawtorizzaw it-tqegħid fis-swieq tagħhom ta' ħut affumikat u prodotti tas-sajd affumikati b'mod tradizzjonali fit-territorju tagħhom u maħsuba għall-konsum fit-territorju tagħhom b'livelli ta' PAHs ogħla minn dawk stipulati fil-punt 6.1.5 tal-Anness, dejjem jekk dawk il-prodotti affumikati jikkonformaw mal-livelli massimi applikabbli qabel l-1 ta' Settembru 2014, jiġifieri 5,0 μg/kg għal benżo(a)piren u 30,0 μg/kg għat-total ta' benżo(a)piren, benż(a)antraċen, benżo(b)fluworanten u krisen.

Dawn l-Istati Membri għandhom ikomplu jissorveljaw il-preżenza tal-PAHs fil-ħut affumikat u fil-prodotti tas-sajd affumikati b'mod tradizzjonali u għandhom jistabbilixxu programmi li jimplimentaw prattiki ta' affumikar tajba fejn ikun possibbli, fil-limiti ta' dak li huwa ekonomikament fattibbli u dak li huwa possibbli mingħajr ma jitilfu l-karatteristiċi organolettiċi tipiċi ta' dawk il-prodotti.

Fi żmien 3 snin mill-applikazzjoni ta' dan ir-Regolament, is-sitwazzjoni għandha tiġi vvalutata mill-ġdid, fuq il-bażi tal-informazzjoni kollha disponibbli, bil-ħsieb li tiġi stabbilita lista ta' ħut affumikat u prodotti tas-sajd affumikati li għalihom id-deroga għall-produzzjoni u l-konsum lokali għandha titkompla mingħajr limitu ta' żmien.

▼B

Artikolu 8

Kampjunar u analiżi

Il-kampjunar u l-analiżi għall-kontroll uffiċjali tal-livelli massimi speċifikati fl-Anness għandhom isiru skond ir-Regolamenti tal-Kummissjoni (KE) Nru 1882/2006 [nitrati] ( 38 ), Nru 401/2006 ( 39 ), Nru 1883/2006 [dijossini u PCBs li jixbħu lid-dijossini] ( 40 ) u d-Direttivi tal-Kummissjoni 2001/22/KE ( 41 ), 2004/16/KE ( 42 ) u 2005/10/KE ( 43 ).

Artikolu 9

Monitoraġġ u rappurtar

▼M8

1. L-Istati Membri għandhom jimmonitorjaw il-livelli tan-nitrati fil-ħxejjex li jista' jkun fihom livelli sinifikanti, b'mod partikolari ħxejjex werrieqa ħodor, u jikkomunikaw ir-riżultati fuq bażi regolari lill-EFSA.

▼M6

2. L-Istati Membri u l-partijiet interessati għandhom jikkomunikaw, kull sena, lill-Kummissjoni r-riżultati tal-investigazzjonijiet li jsiru u l-progress fir-rigward tal-applikazzjoni tal-miżuri ta prevenzjoni biex jevitaw il-kontaminazzjoni bl-okratossina A, id-deossinivalenol, iz-zearalenon, il-fumonisin B1 u B2, it-T-2 u t-tossina HT-2. Il-Kummissjoni għandha tagħmel dawn ir-riżultati disponibbli għall-Istati Membri. Id-dejta relatata dwar l-okkorrenza għandha tiġi rrapurtata lill-EFSA.

3. L-Istati Membri għandhom jirrappurtaw lill-Kummissjoni s-sejbiet dwar l-aflotossini li jinġabru skont ir-Regolament tal-Kummissjoni (KE) Nru 1152/2009 ( 44 ). L-Istati Membri għandhom jirrappurtaw lill-EFSA s-sejbiet dwar il-furan, l-etilkarbamat, is-sustanzi perflworoalkilati u l-akrilammid miksuba skont ir-Rakkomandazzjonijiet tal-Kummissjoni 2007/196/KE ( 45 ), 2010/133/UE ( 46 ), 2010/161/UE ( 47 ) u 2010/307/UE ( 48 ).

▼M6

4. Id-dejta dwar l-okkorrenza tal-kontaminanti miġbura mill-Istati Membri għandha, jekk ikun xieraq, tiġi rrappurtata lill-EFSA wkoll.

▼B

Artikolu 10

Revoka

Ir-Regolament (KE) 466/2001 huwa rrevokat.

Referenzi għar-Regolament irrevokat għandhom jiġu interpretati bħala referenzi għal dan ir-Regolament.

Artikolu 11

Miżuri tranżitorji

▼M11

Ir-Regolament ma japplikax għall-prodotti li kienu tqiegħdu fis-suq qabel id-dati li jissemmew fil-punti minn (a) sa (f) b’konformità mad-dispożizzjonijiet applikabbli fid-data rispettiva:

▼B

(a) L-ewwel ta’ 1 ta’ Lulju 2006 fir-rigward tal-livelli massimi għad deoxynivalenol u ż-zearalenone stipulati fil-punti 2.4.1, 2.4.2., 2.4.4, 2.4.5, 2.4.6, 2.4.7, 2.5.1, 2.5.3, 2.5.5 u 2.5.7 ta’ l-Anness,

▼M1

(b) L-1 ta’ Ottubru 2007 fir-rigward tal-livelli massimi għad-deoxynivalenol u z-zearalenone stipulati fil-punti 2.4.3, 2.4.8, 2.4.9, 2.5.2, 2.5.4, 2.5.6, 2.5.8, 2.5.9 u 2.5.10 ta’ l-Anness,

▼B

(c) L-ewwel ta’ 1 ta’ Ottubru 2007 fir-rigward tal-livelli massimi għall-fumonisins B1 u B2 stipulati fil-punt 2.6 ta’ l-Anness,

(d) 4 ta’ Novembru 2006 fir-rigward tal-livelli massimi għas-somma tad-dijossini u l-PCB s li jixbħu lid-dijossini stipulati fis-sezzjoni 5 ta’ l-Anness,

▼M11

(e) l-01 ta’ Jannar 2012 fir-rigward tal-livelli massimi għall-PCBs li ma jixbħux lid-dijossini stipulati fit-taqsima 5 tal-Anness,

(f) l-01 ta’ Jannar 2015 fir-rigward tal-livell massimu għall-Okratossina A fil-Capsicum spp. stipulat fil-punt 2.2.11. tal-Anness.

▼B

Il-piż tal-prova meta l-prodotti kienu tqegħdu fis-suq għandu jinġarr mill-operatur tan-negozju ta’ l-ikel.

Artikolu 12

Dħul fis-seħħ u applikazzjoni

Dan ir-Regolament għandu jidħol fis-seħħ fl-għoxrin ġurnata wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.

Għandu japplika mill-1 ta’ Marzu 2007.

Dan ir-Regolament għandu jorbot fl-intier tiegħu u japplika direttament fl-Istati Membri kollha.









ANNESS

Livelli massimi ta’ ċerti kontaminanti fl-oġġetti ta’ l-ikel (48)







Taqsima 1: Nitrat Oġġetti tal-ikel (3) Livelli massimi (mg NO3/kg) 1.1 Spinaċi friska (Spinacia oleracea) (4) 3 500 1.2 Spinaċi ippriżervata, iffriżata b'temperatura baxxa ħafna jew iffrizata 2 000 1.3 Ħass frisk (Lactuca sativa L.) (protett u ikkultivat fil-beraħ) li jeskludi l-ħass elenkat fil-punt 1.4. Maħsud mill-1 ta’ Ottubru sal-31 ta’ Marzu: ħass ikkultivat taħt protezzjoni 5 000 ħass ikkultivat fil-beraħ 4 000 Maħsud mill-1 ta’ April sat-30 ta’ Settembru: ħass ikkultivat taħt protezzjoni 4 000 ħass ikkultivat fil-beraħ 3 000 1.4 Ħass tat-tip “Iceberg” Ħass ikkultivat taħt protezzjoni 2 500 Ħass ikkultivat fil-beraħ 2 000 1.5 Rukola (Eruca sativa, Diplotaxis sp, Brassica tenuifolia, Sisymbrium tenuifolium) Maħsuda mill-1 ta’ Ottubru sal-31 ta’ Marzu: 7 000 Maħsuda mill-1 ta’ April sat-30 ta’ Settembru: 6 000 1.6 Ikel ipproċessat b'bażi ta’ ċereali u ikel tat-trabi għat-tfal ta’ età infantili u għat-tfal iż-żgħar (5) (6) 200 ▼B







Taqsima 2: Mikotossini Oġġetti ta’ l-ikel (3) Livelli massimi μg/kg ▼M5 2.1. Aflatossini B1 Is-somma ta’ B1, B2, G1 u G2 M1 2.1.1. Ġewż tal-art (il-karawett) u żrieragħ oħra taż-żejt (40) li għandhom jiġu magħżulin, jew jingħataw xi trattament fiżiku ieħor, qabel ma jiġu kkunsmati mill-bniedem jew jintużaw bħala ingredjent fl-oġġetti tal-ikel minbarra: — il-ġewż tal-art (il-karawett) u żrieragħ oħra taż-żejt għat-tifrik fil-produzzjoni taż-żejt veġetali rfinut 8,0 (7) 15,0 (7) — 2.1.2. Il-lewż, il-pistaċċi u l-għadma tal-berquqa li se jiġu magħżulin jew jingħataw xi trattament fiżiku ieħor, qabel ma jiġu kkunsmati mill-bniedem jew jintużaw bħala ingredjent fl-oġġetti tal-ikel 12,0 (7) 15,0 (7) — 2.1.3. Il-ġellewż u l-ġewż tal-Brażil li se jiġu magħżulin, jew jingħataw xi trattament fiżiku ieħor qabel ma jiġu kkunsmati mill-bniedem jew jew jintużaw bħala ingredjent fl-oġġetti tal-ikel 8,0 (7) 15,0 (7) 2.1.4. Il-ġewż tas-siġar, minbarra dawk elenkati fi 2.1.2 u 2.1.3, li għandhom jiġu magħżulin, jew jingħataw xi trattament fiżiku ieħor, qabel ma jiġu kkunsmati mill-bniedem jew jintużaw bħala ingredjent fl-oġġetti tal-ikel 5,0 (7) 10,0 (7) — 2.1.5. Il-ġewż tal-art (il-karawett) u żrieragħ taż-żejt oħra (40) u l-prodotti pproċessati tagħhom, maħsuba għall-konsum dirett mill-bniedem jew biex jintużaw bħala ingredjent fl-oġġetti tal-ikel, minbarra: — iż-żjut veġetali mhux irfinuti li huma maħsuba biex ikunu rfinuti — iż-żjut veġetali rfinuti 2,0 (7) 4,0 (7) — 2.1.6. Il-lewż, il-pistaċċi u l-għadam tal-berquq li huma maħsubin biex jiġu kkunsmati direttament mill-bniedem jew jintużaw bħala ingredjent fl-oġġetti tal-ikel (41) 8,0 (7) 10,0 (7) — 2.1.7. Il-ġellewż u l-ġewż tal-Brażil li huma maħsubin biex jiġu kkunsmati direttament mill-bniedem jew jintużaw bħala ingredjent fl-oġġetti tal-ikel (41) 5,0 (7) 10,0 (7) 2.1.8. Il-ġewż tas-siġar, minbarra dawk elenkati fit-2.1.6 u t-2.1.7, u l-prodotti pproċessati tagħhom, li huma maħsuba biex jiġu kkunsmati mill-bniedem jew jintużaw bħala ingredjent fl-oġġetti tal-ikel 2,0 (7) 4,0 (7) — ▼M12 2.1.9. Frott imnixxef, minbarra t-tin imqadded, li jrid ikun soġġett għall-issortjar, jew trattament fiżiku ieħor, qabel il-konsum mill-bniedem jew l-użu bħala ingredjent fl-oġġetti tal-ikel 5,0 10,0 — 2.1.10. Frott imnixxef, minbarra t-tin imqadded, u prodotti pproċessati tiegħu, maħsuba għall-konsum dirett mill-bniedem jew għall-użu bħala ingredjent fl-oġġetti tal-ikel 2,0 4,0 — ▼M5 2.1.11. Iċ-ċereali kollha u l-prodotti kollha li huma dderivati miċ-ċereali, inklużi l-prodotti taċ-ċereali pproċessati, ħlief l-oġġetti tal-ikel elenkati fit-2.1.12, it-2.1.15 u t-2.1.17 2,0 4,0 — 2.1.12. Il-qamħirrum u r-ross li huwa maħsub biex jiġi magħżul jew jingħata xi trattament fiżiku ieħor qabel ma jiġi kkunsmat mill-bniedem jew jintuża bħala ingredjent fl-oġġetti tal-ikel 5,0 10,0 — 2.1.13. Il-ħalib nej (8), il-ħalib ittrattat bis-sħana u l-ħalib għall-manifattura tal-prodotti bbażati fuq ħalib — — 0,050 2.1.14. L-ispeċi ta’ ħwawar li ġejjin: Capsicum spp (il-frott imnixxef tiegħu, sħiħ jew mitħun, inkluż il-bżar aħmar jaħraq, it-trab tal-bżaru, il-cayenne u l-paprika) Piper spp (il-frott tiegħu, inkluż il-bżar abjad u iswed) Myristica fragrans (in-noċemuskata) Zingiber officinale (il-ġinġer) Curcuma longa (iż-żagħfran tal-Indja) Taħlitiet ta’ ħwawar li fihom waħda jew aktar mill-ħwawar imsemmija hawn fuq 5,0 10,0 — 2.1.15. Ikel ipproċessat b’bażi ta’ ċereali u ikel tat-trabi għat-trabi u għat-tfal iż-żgħar (5), (9) 0,10 — — 2.1.16. Formula għat-trabi u formula għal dawk it-trabi li qabżu s-sitt xhur, inklużi l-ħalib tat-trabi u l-ħalib tat-trabi ta’ iktar minn sitt xhur (6), (10) — — 0,025 2.1.17. Ikel tad-dieta għal raġunijiet mediċi speċjali (11), (12) maħsub speċifikament għat-trabi 0,10 — 0,025 ▼M12 2.1.18. Tin imqadded 6,0 10,0 — ▼B 2.2 Ochratoxin A 2.2.1 Ċereali mhux ipproċessati 5,0 ▼M11 2.2.2. Il-prodotti kollha dderivati miċ-ċereali mhux ipproċessati, inklużi l-prodotti taċ-ċereali pproċessati u ċ-ċereali maħsuba għall-konsum dirett mill-bniedem ħlief l-oġġetti tal-ikel elenkati fit-2.2.9, 2.2.10 u 2.2.13 3,0 ▼B 2.2.3 Frott tad-dielja imnixxef (passolina, żbib u sultana) 10,0 2.2.4 Kafena u kafe mitħun u mixwi, ħlief il-kafe li jinħall 5,0 2.2.5 Kafe li jinħall (kafe istantanju) 10,0 2.2.6 Inbid (inkluż ibid li jfexfex, eskluż l-inbid li huwa likur u inbid li għandu kontenut ta’ l-alkaħol ta’ mhux inqa minn 15 % vol) u inbid tal-frott (13) 2,0 (14) 2.2.7 Inbid aromatizzat, xorb ibbażat fuq inbid aromatizzat u cocktails ta’ prodotti ta’ nbid aromatizzat (15) 2,0 (14) 2.2.8 Meraq ta’ l-għeneb, meraq ta’ l-għeneb ikkonċentrat jew rikostitwit, nettari ta’ l-għeneb, għasir ta’ l-għeneb u għasir ikkonċentrat ta’ l-għeneb, maħsub għall-konsum dirett mill-bniedem (16) 2,0 (14) 2.2.9 Ikel ipproċessat b’bażi ta’ ċereali u ikel tat-trabi għat-trabi u tfal żgħar (5) (9) 0,50 2.2.10 Ikel tad-dieta għal raġunijiet mediċi speċjali (11) (12) maħsub speċifikament għat-trabi 0,50 ▼M11 2.2.11 Ħwawar, inklużi l-ħwawar imnixxfa Piper spp (frott tiegħu, inkluż bżar abjad u iswed) Myristica fragrans (noċemuskata) Zingiber officinale (ġinġer) Curcuma longa (żagħfran tal-Indja) 15 μg/kg Capsicum spp (il-frott niexef tiegħu, sħiħ jew mitħun, jinkludi l-bżar aħmar jaħraq, it-trab tiegħu, il-kajenn u l-paprika) 30 μg/kg sal-31.12.2014 15 μg/kg mill-1.1.2015 Taħlitiet ta' ħwawar li fihom waħda mill-ħwawar imsemmija hawn fuq 15 μg/kg ▼M4 2.2.12 Likurizja (Glycyrrhiza glabra, Glycyrrhiza mimlija bl-arja u speċji oħra) 2.2.12.1 Għeruq tal-likurizja, ingredjent għall-infużjoni tal-ħxejjex aromatiċi 20 μg/kg 2.2.12.2 Estratt tal-likurizja (42), għall-użu fl-ikel b’mod partikolari xorb u prodotti tal-ħelu 80 μg/kg ▼M11 2.2.13 Gluten tal-qamħ mhux mibjugħ direttament lill-konsumatur 8,0 ▼B 2.3 Patulin 2.3.1 Meraq tal-frott, meraq tal-frott ikkonċentrat bħala nettari tal-fott rikostitwit (16) 50 2.3.2 Xarbiet ta’ spirti (17), sidru u xarbiet iffermentati derivati mit-tuffieħ jew li fihom il-meraq ikkonċentrat tat-tuffieħ 50 2.3.3 Prodotti solidi ta’ tuffieħ, inklużi ix-xropp tat-tuffieħ ippriżervat, il-puree tat-tuffieħ maħsub għall-konsum dirett mill-bniedem bl-eċċezzjoni ta’ l-oġġetti ta’ l-ikel elenkati fi 2.3.4 u 2.3.5 25 2.3.4 Meraq tat-tuffieħ u prodotti solidi tat-tuffieħ, inkluż ix-xropp ta’ tuffieħ ippriżervat u l-puree tat-tuffieħ, għat-trabi u għat-tfal żgħar (18) u ttikketjati li jinbiegħu bħala tali (6) 10,0 2.3.5 Ikel tat-trabi ħlief dak tat-trabi u tfal żgħar li huwa bbażat fuq ċereali (5) (6) 10,0 ▼M1 2.4 Deoxynivalenol (19) 2.4.1 Ċereali mhux ipproċessati (20) (21) li mhux qamħ durum, ħafur jew qamħirrun 1 250 2.4.2 Qamħ durum u ħafur mhux ipproċessati (20) (21) 1 750 2.4.3 Qamħirrun mhux ipproċessat (20), ħlief qamħirrun mhux ipproċessat maħsub li jiġi pproċessat permezz ta' tħin niedi (37) 1 750 (22) 2.4.4 Ċereali maħsuba għall-konsum dirett mill-bniedem, dqiq, granza u nebbieta taċ-ċereali, bħala prodott finali mibjugħ għall-konsum dirett mill-bniedem ħlief oġġetti ta’ l-ikel elenkati fi 2.4.7, 2.4.8 u 2.4.9 750 2.4.5 Għaġin (niexef) (23) 750 2.4.6 Ħobż (inkluż ikel żgħir tal-forn), pasti, gallettini, ikliet żgħar ta’ ċereali u ċereali għall-kolazzjon 500 2.4.7 Ikel ipproċessat b’bażi ta’ ċereali u ikel tat-trabi għat-trabi u tfal żgħar (5) (9) 200 2.4.8 Frazzjonijiet tat-tħin tal-qamħirrun b'daqs tal-partiċelli > 500 mikron li jaqa' fi ħdan il-kodiċi NM 1103 13 jew 1103 20 40 u prodotti oħra tat-tħin tal-qamħirrun b'daqs tal-partiċella > 500 mikron mhux użat għall-konsum dirett mill-bniedem li jaqgħu fi ħdan il-kodiċi NM 1904 10 10 750 (22) 2.4.9 Frazzjonijiet tat-tħin tal-qamħirrun b'daqs tal-partiċelli ≤ 500 mikron li jaqa' fi ħdan il-kodiċi NM 1102 20 u prodotti oħra tat-tħin tal-qamħirrun b'daqs tal-partiċella ≤ 500 mikron mhux użat għall-konsum dirett mill-bniedem li jaqgħu fi ħdan il-kodiċi NM 1904 10 10 1 250 (22) 2.5 Zearalenone (19) 2.5.1 Ċereali mhux ipproċessati (20) (21) ħlief qamħirrun 100 2.5.2 Qamħirrun mhux ipproċessat (20) ħlief qamħirrun mhux ipproċessat maħsub li jiġi pproċessat permezz ta' tħin niedi (37) 350 (22) 2.5.3 Ċereali maħsuba għall-konsum dirett mill-bniedem, dqiq, granza u nebbieta taċ-ċereali, bħala prodott finali mibjugħ għall-konsum dirett mill-bniedem ħlief oġġetti ta’ l-ikel elenkati fi 2.5.6, 2.5.7, 2.5.8, 2.5.9 u 2.5.10 75 2.5.4 Żejt tal-qamħirrun raffinat 400 (22) 2.5.5 Ħobż (inkluż ikel żgħir tal-forn), pasti, gallettini, ikliet żgħar taċ-ċereali u ċereali għall-kolazzjon, ħlief ikliet żgħar tal-qamħirrun u ċereali għall-kolazzjon b'bażi ta' qamħirrun 50 2.5.6 Qamħirrun maħsub għal konsum dirett mill-bniedem, Ikliet żgħar b'bażi ta' qamħirrun u ċereali għall-kolazzjon ibbażati fuq il-qamħirrun 100 (22) 2.5.7 Ikel ipproċessat b’bażi ta’ ċereali (ħlief ikel ipproċessat b'bażi ta' qamħirrun) u ikel tat-trabi għat-trabi u tfal żgħar (5) (9) 20 2.5.8 Ikel ipproċessat b'bażi ta' qamħirrun għat-trabi u t-tfal żgħar (5) (9) 20 (22) 2.5.9 Frazzjonijiet tat-tħin tal-qamħirrun b'daqs tal-partiċelli > 500 mikron li jaqa' fi ħdan il-kodiċi NM 1103 13 jew 1103 20 40 u prodotti oħra tat-tħin tal-qamħirrun b'daqs tal-partiċella > 500 mikron mhux użat għall-konsum dirett mill-bniedem li jaqgħu fi ħdan il-kodiċi NM 1904 10 10 200 (22) 2.5.10 Frazzjonijiet tat-tħin tal-qamħirrun b'daqs tal-partiċelli ≤ 500 mikron li jaqa' fi ħdan il-kodiċi NM 1102 20 u prodotti oħra tat-tħin tal-qamħirrun b'daqs tal-partiċella ≤ 500 mikron mhux użat għall-konsum dirett mill-bniedem li jaqgħu fi ħdan il-kodiċi NM 1904 10 10 300 (22) 2.6 Fumonisins Somma ta' B1 u B2 2.6.1 Qamħirrun mhux ipproċessat (20), ħlief qamħirrun mhux ipproċessat maħsub li jiġi pproċessat permezz ta' tħin niedi (37) 4 000 (24) 2.6.2 Qamħirrun maħsub għall-konsum dirett mill-bniedem, ikel b'bażi ta' qamħirrun għall-konsum dirett mill-bniedem, ħlief oġġetti ta' l-ikel elenkati fi 2.6.3 u 2.6.4 1 000 (24) 2.6.3 Ċereali b'bażi ta' qamħirrun u ikliet żgħar b'bażi ta' qamħirrun 800 (24) 2.6.4 Ikel ipproċessat b’bażi ta’ qamħirrun u ikel tat-trabi għat-trabi u tfal żgħar (5) (9) 200 (24) 2.6.5 Frazzjonijiet tat-tħin tal-qamħirrun b'daqs tal-partiċelli > 500 mikron li jaqa' fi ħdan il-kodiċi NM 1103 13 jew 1103 20 40 u prodotti oħra tat-tħin tal-qamħirrun b'daqs tal-partiċella > 500 mikron mhux użat għall-konsum dirett mill-bniedem li jaqgħu fi ħdan il-kodiċi NM 1904 10 10 1 400 (24) 2.6.6 Frazzjonijiet tat-tħin tal-qamħirrun b'daqs tal-partiċelli ≤ 500 mikron li jaqa' fi ħdan il-kodiċi NM 1102 20 u prodotti oħra tat-tħin tal-qamħirrun b'daqs tal-partiċella ≤ 500 mikron mhux użat għall-konsum dirett mill-bniedem li jaqgħu fi ħdan il-kodiċi NM 1904 10 10 2 000 (24) ▼B 2.7 Tossini T-2 u HT-2 (19) Somma ta’ T-2 u HT-2 2.7.1 Ċereali mhux ipproċessati (20) u prodotti taċ-ċereali ▼M14 2.8 Ċitrinina 2.8.1 Supplimenti tal-ikel ibbażati fuq ir-ross aħmar iffermentat Monascus purpureus 2 000 (1) ▼B







Taqsima 3: Metalli Oġġetti ta’ l-ikel (3) Livell massimu (mg/kg piż inkluż kontenut ta’ ilma) 3.1 Ċomb 3.1.1 Ħalib nej (8), ħalib imsaħħan u ħalib għall-manifattura tal-prodotti bbażati fuq ħalib 0,020 3.1.2 Ħalib tat-trabi u ħalib tat-trabi ta’ iktar minn sitt xhur (6) ►M3 (10) ◄ 0,020 3.1.3 Laħam (ħlief ġewwieni) ta’ annimali bovini, nagħaġ, majjali u tjur (8) 0,10 3.1.4 Ġewwieni ta’ l-annimali bovini, nagħaġ, majjali u tjur (8) 0,50 3.1.5 Laħam tal-muskoli tal-ħut (25) (26) 0,30 ▼M6 3.1.6 Il-krustaċej (27): laħam tal-muskoli mill-appendiċi u l-addome (44). Fil-każ tal-granċijiet u krustaċej simili għall-granċijiet (Brachyura u Anomura) laħam tal-muskoli mill-appendiċi. 0,50 ▼B 3.1.7 Molluski bivalvi (27) 1,5 3.1.8 Kefalopodi (mingħajr vixxeri) (27) 1,0 ▼M6 3.1.9 Legumi (28), ċereali u żrieragħ imnixxfin għall-ikel 0,20 3.1.10 Ħxejjex, barra l-ħxejjex brassica, ħxejjex bil-weraq, ħxejjex aromatiċi friski, fungi u alka tal-baħar (28). Fir-rigward tal-patata, il-livell massimu japplika għall-patata mqaxxra. 0,10 3.1.11 Ħxejjex brassica, ħxejjex bil-weraq (43) u l-fungi li ġejjin (28): Agaricus bisporus (faqqiegħa komuni), Pleurotus ostreatus (faqqiegħa qisha gajdra), Lentinula edodes (faqqiegħa shiitake) 0,30 ▼B 3.1.12 Frott, esklużi l-frott tal-bosk u frott żgħir (28) 0,10 3.1.13 Frott tal-bosk u frott żgħir (28) 0,20 3.1.14 Xaħmijiet u żjut, inkluż xaħam tal-ħalib 0,10 3.1.15 Meraq tal-frott, meraq tal-frott ikkonċentrat bħala nettari tal-fott rikostitwit (16) 0,050 3.1.16 Inbid (inkluż inbid bil-gass, ħlief inbid servut bħala likur), sidru, perry jew inbid mill-frott (13) 0,20 (29) 3.1.17 Inbid aromatizzat, xorb ibbażat fuq inbid aromatizzat u cocktails tal-prodotti ta’ inbid aromatizzat (15) 0,20 (29) ▼M3 3.1.18 Supplimenti ta’ l-ikel (39) 3,0 ▼M16 3.2 Kadmju 3.2.1 Ħxejjex u frott, ħlief ħxejjex tal-għeruq u t-tuberi, ħxejjex tal-weraq, ħxejjex aromatiċi friski, brassica tal-weraq, ħxejjex taz-zkuk, fungi ualgi (28) 0,050 3.2.2 Ħxejjex tal-għeruq u t-tuberi (ħlief karfusa tat-tip 'celeriac', zunnarija bajda, leħjet il-bodbod u għerq mustarda), ħxejjex taz-zkuk (ħlief il-karfus) (28). Fir-rigward tal-patata l-livell massimu japplika għall-patata mqaxxra 0,10 3.2.3 Ħxejjex bil-weraq, ħxejjex aromatiċi friski, brassica bil-weraq, karfus, karfusa tat-tip 'celeriac', zunnarija bajda, leħjet il-bodbod, għerq mustarda u t-tipi ta' fungi li ġejjin (28): Agaricus bisporus (faqqiegħa komuni), Pleurotus ostreatus (faqqiegħa tal-ferla), Lentinula edodes (faqqiegħa Shiitake) 0,20 3.2.4 Fungi, barra dawk elenkati fil-punt 3.2.3 (28) 1,0 3.2.5 Ħbub taċ-ċereali minbarra qamħ u ross 0,10 3.2.6 — Ħbub tal-qamħ, ħbub tar-ross — Granza tal-qamħ u żrieragħ tal-qamħ għall-konsum dirett — Fażola tas-sojja 0,20 3.2.7 Prodotti speċifiċi tal-kawkaw u prodotti taċ-ċikkulata kif elenkati hawn taħt (49) — Ċikkulata tal-ħalib b'kontenut totali ta' solidi niexfa tal-kawkaw < 30 % 0,10 mill-1 ta' Jannar 2019 — Ċikkulata b'kontenut totali ta' solidi niexfa tal-kawkaw < 50 %; Ċikkulata tal-ħalib b'kontenut totali ta' solidi niexfa tal-kawkaw ≥ 30 % 0,30 mill-1 ta' Jannar 2019 — Ċikkulata b'kontenut totali ta' solidi niexfa tal-kawkaw ≥ 50 % 0,80 mill-1 ta' Jannar 2019 — Trab tal-kawkaw mibjugħ lill-konsumatur finali jew bħala ingredjent fi trab tal-kawkaw biz-zokkor mibjugħ lill-konsumatur finali (ċikkulata għax-xorb) 0,60 mill-1 ta' Jannar 2019 3.2.8 Laħam (barra l-ġewwieni) ta' annimali bovini, nagħaġ, majjali u tjur (8) 0,050 3.2.9 Laħam taż-żiemel, ħlief il-ġewwieni (8) 0,20 3.2.10 Fwied tal-annimali bovini, nagħaġ, majjali, tjur jew taż-żiemel (8) 0,50 3.2.11 Kliewi tal-annimali bovini, nagħaġ, majjali, tjur jew taż-żiemel (8) 1,0 3.2.12 Laħam mill-muskoli tal-ħut (25) (26), ħlief l-ispeċijiet elenkati fil-punti 3.2.13, 3.2.14 u 3.2.15 0,050 3.2.13 Laħam tal-muskoli tal-ħut li ġej (25) (26): kavalli (Scomber species), tonn (Thunnus species, Katsuwonus pelamis, Euthynnus species), bichique (Sicyopterus lagocephalus) 0,10 3.2.14 Laħam tal-muskoli tal-ħut li ġej (25) (26): tumberell (speċi Auxis) 0,15 3.2.15 Laħam tal-muskoli tal-ħut li ġej (25) (26): inċova (speċi Engraulis) pixxispad (Xiphias gladius) sardin (Sardina pilchardus) 0,25 3.2.16 Krostaċeji (27): laħam tal-muskoli mill-appendiċi u l-addome (44). Fil-każ tal-granċijiet u ta' krustaċeji simili għall-granċijiet (Brachyura and Anomura) il-laħam tal-muskoli mill-appendiċi 0,50 3.2.17 Molluski bivalvi (27) 1,0 3.2.18 Kefalopodi (mingħajr vixxeri) (27) 1,0 3.2.19 Ħalib tat-trabi u ħalib tat-trabi ta' iktar minn sitt xhur, (10) (30) — ħalib tat-trabi fi trab manifatturat mill-proteini tal-ħalib tal-baqar jew minn idrolisati tal-proteina 0,010 mill-1 ta' Jannar 2015 — ħalib likwidu tat-trabi manifatturat mill-proteini tal-ħalib tal-baqar jew minn idrolisati tal-proteina 0,005 mill-1 ta' Jannar 2015 — ħalib tat-trabi fi trab manifatturat mill-iżolati tal-proteina tas-sojja, waħdu jew f'taħlita ma' proteini tal-ħalib tal-baqar 0,020 mill-1 ta' Jannar 2015 — ħalib likwidu tat-trabi manifatturat mill-iżolati tal-proteina tas-sojja, waħdu jew f'taħlita ma' proteini tal-ħalib tal-baqar 0,010 mill-1 ta' Jannar 2015 3.2.20 Ikel ipproċessat b'bażi ta' ċereali u ikel tat-trabi għat-trabi u għat-tfal iż-żgħar (5) (30) 0,040 mill-1 ta' Jannar 2015 3.2.21 Supplimenti tal-ikel (39) barra supplimenti tal-ikel elenkati fil-punt 3.2.22 1,0 3.2.22 Supplimenti tal-ikel (39) li jikkonsistu esklużivament jew prinċipalment minn algi mnixxfa, prodotti magħmulin mill-algi, jew minn molluski bivalvi mnixxfa 3,0 ▼B 3.3 Merkurju ▼M6 3.3.1 Prodotti tas-sajd (27) u laħam tal-muskoli tal-ħut (25) (26), barra l-ispeċi elenkati fi 3.3.2. Il-livell massimu għall-krustċej japplika għal-laħam tal-muskoli mill-appendiċi u l-addome (44). Fil-każ tal-granċijiet u krustaċej simili għall-granċijiet (Brachyura u Anomura) dan japplika għal-laħam tal-muskoli mill-appendiċi. 0,50 ▼M3 3.3.2 Laħam tal-muskoli tal-ħut li ġej (25) (26): petriċi (speċi tal-Lophius) budakkra (Anarhichas lupus) bonito (Sarda sarda) sallur (speċi ta’ l-Anguilla) emperor, orange roughy, rosy soldierfish (speċi tal-Hoplostethus) grenadier (Coryphaenoides rupestris) halibutt (Hippoglossus hippoglossus) kingklip (Genypterus capensis) marlin (speċi tal-Makaira) barbun (speċi tal-Lepidorhombus) mulett (speċi tal-Mullus) sallur pink cusk (Genypterus blacodes) lizz ta’ l-ilma ħelu (Esox lucius) plamtu sempliċi (Orcynopsis unicolor) bakkaljaw (Trisopterus minutus) mazzola Portugiża (Centroscymnus coelolepis) raja (speċi tar-Raja) salmur (Sebastes marinus, S. mentella, S. viviparus) kelb il-baħar ta’ l-Atlantiku tat-Tramuntana (Istiophorus platypterus) fjamma sewda (Lepidopus caudatus, Aphanopus carbo) sargi, paġell (speċi tal-Pagellus) kelb il-baħar (l-ispeċi kollha) sawrell jew strilja bagħlija (Lepidocybium flavobrunneum, Ruvettus pretiosus, Gempylus serpens) sturjun (speċi ta’ l-Acipenser) pixxispad (Xiphias gladius) tonn (speċi tat-Thunnus, speċi ta’ l-Euthynnus, Katsuwonus pelamis) 1,0 3.3.3 Supplimenti ta’ l-Ikel (39) 0,10 ▼B 3.4 Landa (inorganika) 3.4.1 Ikel tal-bottijiet li mhux xorb 0,20 3.4.2 Ikel tal-bottijiet, inkluż meraq tal-frott u tal-ħaxix 0,10 3.4.3 Ikel tat-trabi fil-bottijiet u ikel tat-trabi bbażat fuq ċereali għat-trabi u għat-tfal żgħar, ħlief prodotti mnixxfin jew ppreżentati bħala trab (5) (30) 0,050 3.4.4 Ikel tat-trabi fil-bottijiet u ikel tat-trabi ta’ età iktar minn sitt xhur (ħlief ħalib tat-trabi u ħalib tat-trabi ta’ età iktar minn sitt xhur), ħlief prodotti imnixxfin jew fi trab ►M3 (10) ◄ (30) 0,050 3.4.5 Ikel tad-dieta għal-raġunijiet mediċi speċifiċi (11) (30) maħsub speċifikament għat-trabi, ħlief prodotti mnixxfin u fi trab 0,050







Taqsima 4: 3-monochloropropane-1,2-diol (3-MCPD) Oġġetti ta’ l-ikel (3) Livelli massimi (μg/kg) 4.1 Proteina veġetali idrolizzata (31) 20 4.2 Zalza tas-sojja (31) 20

▼M9







Taqsima 5: Diossini u PCBs (32) Oġġetti tal-ikel Livelli massimi Total ta’ diossini (WHO-PCDD/F-TEQ) (33) Total ta’ diossini u PCBs simili għad-dioissina (WHO-PCDD/F-TEQ) (33) Total ta’ PCB28, PCB52, PCB101, PCB138, PCB153 U PCB180 (ICES – 6) (33) 5.1 Laħam u prodotti tal-laħam (ħlief il-ġewwieni li jittiekel) tal-annimali li ġejjin (8): — annimali bovini u nagħaġ 2,5 pg/g xaħam (34) 4,0 pg/g xaħam (34) 40 ng/g xaħam (34) — tjur tal-irziezet 1,75 pg/g xaħam (34) 3,0 pg/g xaħam (34) 40 ng/g xaħam (34) — majjali 1,0 pg/g xaħam (34) 1,25 pg/g xaħam (34) 40 ng/g xaħam (34) ▼M13 5.2 Fwied tal-annimali terrestri msemmija fil-punt 5.1 ħlief in-nagħaġ u l-prodotti derivati minnhom; 0,30 pg/g piż imxarrab 0,50 pg/g piż imxarrab 3,0 ng/g piż imxarrab Fwied tan-nagħaġ u l-prodotti derivati minnhom; 1,25 pg/g piż imxarrab 2,00 pg/g piż imxarrab 3,0 ng/g piż imxarrab ▼M9 5.3 Laħam tal-muskoli tal-ħut u tal-prodotti mis-sajd u prodotti tagħhom (26) (35), — sallur selvaġġ maqbud — ħut selvaġġ maqbud tal-ilma ħelu, bl-esklużjoni ta’ speċi tal-ħut diadromous maqbuda fl-ilma ħelu — fwied tal-ħut u prodotti li ġejjin minnu — żjut tal-ħut Il-livell massimu għall-krustaċej japplika għal-laħam tal-muskoli mill-appendiċi u l-addome (43). Fil-każ tal-granċijiet u krustaċej simili għall-granċijiet (Brachyura u Anomura) dan japplika għal-laħam tal-muskoli mill-appendiċi. 3,5 pg/g piż bil-kontenut tal-ilma 6,5 pg/g piż bil-kontenut tal-ilma 75 ng/g piż bil-kontenut tal-ilma 5.4 Laħam tal-muskoli tal-ħut tal-ilma ħelu selvaġġ maqbud, bl-esklużjoni ta’ speċi tal-ħut diadromous maqbuda fl-ilma ħelu u prodotti tiegħu (26) 3,5 pg/g piż bil-kontenut tal-ilma 6,5 pg/g piż bil-kontenut tal-ilma 125 ng/g piż bil-kontenut tal-ilma 5.5 Laħam tal-muskoli tas-sallur selvaġġ maqbud (Anguilla anguilla) u prodotti tagħhom 3,5 pg/g piż bil-kontenut tal-ilma 10,0 pg/g piż bil-kontenut tal-ilma 300 ng/g piż bil-kontenut tal-ilma 5.6 Fwied tal-ħut u prodotti derivati minnu għajr għal żjut tal-ħut imsemmija fil-punt 5,7 — 20,0 pg/g piż bil-kontenut tal-ilma (38) 200 ng/g piż bil-kontenut tal-ilma (38) 5.7 Żjut tal-ħut (żjut mill-ġisem tal-ħut, żjut mill-fwied tal-ħut u minn organiżmi tal-baħar oħrajn intenzjonati għall-konsum mill-bniedem) 1,75 pg/g xaħam 6,0 pg/g xaħam 200 ng/g xaħam 5.8 Ħalib nej (8) u prodotti tal-ħalib (8), inkluż xaħam tal-butir 2,5 pg/g xaħam (34) 5,5 pg/g xaħam (34) 40 ng/g xaħam (34) 5.9 Bajd tat-tiġieġ u prodotti tal-bajd (8) 2,5 pg/g xaħam (34) 5,0 pg/g xaħam (34) 40 ng/g xaħam (34) 5.10 Xaħam tal-annimali li ġej minn: — annimali bovini u nagħaġ 2,5 pg/g xaħam 4,0 pg/g xaħam 40 ng/g xaħam — tjur tal-irziezet 1,75 pg/g xaħam 3,0 pg/g xaħam 40 ng/g xaħam — majjali 1,0 pg/g xaħam 1,25 pg/g xaħam 40 ng/g xaħam 5.11 Xaħam imħallat tal-annimali 1,5 pg/g xaħam 2,50 pg/g xaħam 40 ng/g xaħam 5.12 Żjut tal-ikel u xaħam 0,75 pg/g xaħam 1,25 pg/g xaħam 40 ng/g xaħam 5.13 Ikel għat-trabi u għat-tfal żgħar (6) 0,1 pg/g piż bil-kontenut tal-ilma 0,2 pg/g piż bil-kontenut tal-ilma 1,0 ng/g piż bil-kontenut tal-ilma

▼M7







Taqsima 6 Idrokarburi aromatiċi poliċikliċi Oġġetti tal-ikel Livelli massimi (μg/kg) 6.1 Benzo(a)pyrene, benz(a)anthracene, benzo(b)fluoranthene u chrysene Benzo(a)pyrene Is-somma ta’ benzo(a)pyrene, benz(a)anthracene, benzo(b)fluoranthene u chrysene (45) 6.1.1 Żjut u xaħmijiet (għajr butir tal-kakaw, u żejt tal-ġewż tal-Indi) maħsubin għal-konsum dirett mill-bniedem jew għall-użu bħala ingredjent fl-ikel 2,0 10,0 6.1.2 Żerriegħa tal-kawkaw u prodotti derivattivi 5,0 μg/kg xaħam mill-1.4.2013 35,0 μg/kg xaħam mill-1.4.2013 sal- 31.3.2015 30,0 μg/kg xaħam mill-1.4.2015 6.1.3 Żejt tal-ġewż tal-indi maħsub għall-konsum dirett mill-bniedem jew għall-użu bħala ingredjent fl-ikel 2,0 20,0 6.1.4 Laħam iffumigat u prodotti tal-laħam iffumigati 5,0 sal-31.8.2014 2,0 mill-1.9.2014 30,0 mill-1.9.2012 sal- 31.8.2014 12,0 mill-1.9.2014 6.1.5 Laħam tal-muskoli ta’ ħut iffumigat u prodotti mis-sajd iffumigati (26) (36), barra l-prodotti mis-sajd imsemmija fil-punti 6.1.6 u 6.1.7. Il-livell massimu għall-krustaċji ffumigati japplika għal-laħam tal-muskoli mill-appendiċi u ż-żaqq (43). Fil-każ ta’ granċijiet u krustaċji simili għall-granċijiet (Brachyura u Anomura) dan japplika għal-laħam tal-muskoli mill-appendiċi. 5,0 sal-31.8.2014 2,0 mill-1.9.2014 30,0 mill-1.9.2012 sal- 31.8.2014 12,0 mill-1.9.2014 6.1.6 Sardin iffumigat u sardin iffumigat fil-bott (26) (47) (sprattus sprattus); molluski bivalvi (friski, imkessħin jew iffriżati) (27); laħam ittrattat bis-sħana jew prodotti tal-laħam ittrattat bis-sħana (46) mibjugħin lill-konsumatur finali 5,0 30,0 6.1.7 Molluski bivalvi (36) (iffumigati) 6,0 35,0 6.1.8 Ikel ipproċessat b’bażi ta’ ċereali u ikel tat-trabi għat-trabi u għat-tfal iż-żgħar (5) (30) 1,0 1,0 6.1.9 Formula għat-trabi u formula għal dawk it-trabi li qabżu s-sitt xhur, inklużi l-ħalib tat-trabi u l-ħalib tat-trabi ta’ iktar minn sitt xhur (10) (30) 1,0 1,0 6.1.10 Ikel tad-dieta għal raġunijiet mediċi speċjali (11) (30) maħsub speċifikament għat-trabi 1,0 1,0

▼M11







Taqsima 7: Melamina u analogi strutturali tagħha Oġġetti tal-ikel Livelli massimi (mg/kg) 7.1. Melamina 7.1.1. Ikel għajr il-formoli tat-tfal żgħar (infant formulae) u formoli ta' tfal żgħar li qed jitfarfru (follow-on formulae) (48) 2,5 7.1.2. Formoli tat-tfal żgħar (infant formulae) u formoli ta' tfal żgħar li qed jitfarfru (follow-on formulae) f’għamla ta’ trab 1

▼M17







Taqsima 8: Tossini inerenti tal-pjanti Oġġetti tal-Ikel (3) Livelli massimi (g/kg) 8.1 Aċidu eruċiku 8.1.1 Żjut u xaħam veġetali 50 (2) 8.1.2 L-ikel li fih żjut u xaħmijiet veġetali miżjuda bl-eċċezzjoni tal-ikel imsemmi fil-punt 8.1.3 50 (2) 8.1.3 Formula (tal-ikel) tat-trabi u formula ta' prosegwiment (10) 10 (2)



Konġeneru Valur TEF Dibenżo-p-diossini (“PCDDs”) 2,3,7,8-TCDD 1 1,2,3,7,8-PeCDD 1 1,2,3,4,7,8-HxCDD 0,1 1,2,3,6,7,8-HxCDD 0,1 1,2,3,7,8,9-HxCDD 0,1 1,2,3,4,6,7,8-HpCDD 0,01 OCDD 0,0003 Dibenżofurans (“PCDFs”) 2,3,7,8-TCDF 0,1 1,2,3,7,8-PeCDF 0,03 2,3,4,7,8-PeCDF 0,3 1,2,3,4,7,8-HxCDF 0,1 1,2,3,6,7,8-HxCDF 0,1 1,2,3,7,8,9-HxCDF 0,1 2,3,4,6,7,8-HxCDF 0,1 1,2,3,4,6,7,8-HpCDF 0,01 1,2,3,4,7,8,9-HpCDF 0,01 OCDF 0,0003 PCB “simili għad-diossini” PCBs mhux orto + PCBs Mono-orto PCBs mhux orto PCB 77 0,0001 PCB 81 0,0003 PCB 126 0,1 PCB 169 0,03 PCBs mono-orto PCB 105 0,00003 PCB 114 0,00003 PCB 118 0,00003 PCB 123 0,00003 PCB 156 0,00003 PCB 157 0,00003 PCB 167 0,00003 PCB 189 0,00003

◄





L-oġġetti tal-ikel elenkati f’din il-kategorija kif definiti fid-Direttiva tal-Kummissjoni 2006/125/KE tal-5 ta’ Diċembru 2006 dwar ikel ipproċessat ibbażat fuq iċ-ċereali u ikel tat-trabi għat-trabi u għat-tfal żgħar (ĠU L 339, 6.12.2006, p. 16).

◄

Trabi u tfal żgħar kif definiti fid-Direttiva 2006/141/KE (ĠU L 401, 30.12.2006, p. 1) u d-Direttiva 2006/125/KE.

◄

Diossini (is-somma ta’ dibenżo-para-diossini poliklorinati (PCDDs) u dibenżofurani polikolorinati (PCDFs), expressi bħala ekwivalenza ta tossiċità tal-Organizzazzjoni Dinjija tas-Saħħa (WHO) permezz tal-fatturi ta’ ekwivalenza ta’ tossiċità tad-WHO (WHO-TEFs)) u s-somma tad-diossini u tal-PCBs simili għad-diossini (is-somma tal-PCDDs, PCDFs u l-poliklorobifenili (PCBs), expressi bħala ekwivalenza tossikoloġika tad-WHO permezz tad-WHO-TEFs). Id-WHO-TEFs għall-valutazzjoni tar-riskju tal-bniedem ibbażata fuq il-konklużjonijiet tal-laqgħa tal-esperti tal-Organizzazzjoni Dinjija tas-Saħħa (WHO) – Programm Internazzjonali dwar is-Sikurezza Kimika (IPCS) li saret f’Ġinevra f’Ġunju 2005 (Martin van den Berg et al., The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds. Toxicological Sciences 93(2), 223–241 (2006))







Konġeneru Valur TEF Dibenżo-p-diossini (“PCDDs”) 2,3,7,8-TCDD 1 1,2,3,7,8-PeCDD 1 1,2,3,4,7,8-HxCDD 0,1 1,2,3,6,7,8-HxCDD 0,1 1,2,3,7,8,9-HxCDD 0,1 1,2,3,4,6,7,8-HpCDD 0,01 OCDD 0,0003 Dibenżofurans (“PCDFs”) 2,3,7,8-TCDF 0,1 1,2,3,7,8-PeCDF 0,03 2,3,4,7,8-PeCDF 0,3 1,2,3,4,7,8-HxCDF 0,1 1,2,3,6,7,8-HxCDF 0,1 1,2,3,7,8,9-HxCDF 0,1 2,3,4,6,7,8-HxCDF 0,1 1,2,3,4,6,7,8-HpCDF 0,01 1,2,3,4,7,8,9-HpCDF 0,01 OCDF 0,0003 PCB “simili għad-diossini” PCBs mhux orto + PCBs Mono-orto PCBs mhux orto PCB 77 0,0001 PCB 81 0,0003 PCB 126 0,1 PCB 169 0,03 PCBs mono-orto PCB 105 0,00003 PCB 114 0,00003 PCB 118 0,00003 PCB 123 0,00003 PCB 156 0,00003 PCB 157 0,00003 PCB 167 0,00003 PCB 189 0,00003

◄

Il-livell massimu espress dwar ix-xaħam mhuwiex applikabbli għall-ikel li fih inqas minn 2 % ta’ xaħam. Għal ikel li għandu inqas minn 2 % ta’ xaħam, il-livell massimu applikabbli huwa l-livell abbażi tal-prodott li jikkorrispondi mal-livell abbażi tal-prodott għall-ikel li għandu 2 % ta’ xaħam, ikkalkulat mil-livell massimu stabbilit abbażi tax-xaħam, li jużaw il-formula li ġejja:

◄